title: Jamie Loeb

text: Jamie Loeb (s. 8. maaliskuuta 1995 Bronxville, New York) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 353 syyskuussa 2013. Loeb on voittanut neljä ITF-turnausta kaksinpelissä ja viisi nelinpelissä.


title: Jamie Loeb

text: Loeb sai villin kortin Yhdysvaltain avoimiin 2015.


title: Iso-Pitkusta

text: Iso-Pitkusta on Uskelanjoen vesistöön kuuluva järvi Somerniemellä Somerolla. Järven pinta-ala on 22,86 hehtaaria ja korkeus merenpinnasta 93,3 metriä.


title: Iso-Pitkusta

text: Järvi on Kiikalannummen harjualueella sijatseva pohjavedestä vetensä saava suppajärvi, jossa vedenpinnan korkeus vaihtelee pohjaveden korkeuden vaihtelun mukaan.


title: Iso-Pitkusta

text: Järvi on muodoltaan pitkä ja kapea, ja sitä erottaa viereisestä Vähä-Pitkustasta kapean pitkittäisharjun muodostama kannas. Aiemmin harjukannaksen poikki on muodostunut lasku-uoma Vähästä-Pitkustasta Isoon-Pitkustaan. 2000-luvulla tämä uoma on kuitenkin ollut kuivillaan, samoin kuin Ison-Pitkustan oma, kaivetusta ojasta muodostuva lasku-uoma järven pohjoispäässä.


title: Iso-Pitkusta

text: Somerniemen Kaskiston kylässä sijaitsevat Pitkustat kuuluvat Uskelanjoen sivujoen Terttilänjoen valuma-alueeseen. Järvet ovat osa Hyyppärän harjualueen Natura 2000 -aluetta.


title: Karl Mölder

text: Karl Mölder (21. tammikuuta 1899 Kõo, Viljandimaa, Viro – 9. tammikuuta 1975 Helsinki) oli virolaissyntyinen geologi, joka toimi Geologisen tutkimuslaitoksen maaperägeologina vuosina 1946–1966. Hän oli kansainvälisesti tunnetuimpia piilevien tuntijoita. Hän koulutti Suomeen piilevätutkimuksen huippuasiantuntijoita. Hänen oppilaitaan olivat muun muassa Risto Tynni ja Tuulikki Grönlund.


title: Karl Mölder

text: Mölder opiskeli Tarton yliopistossa ensin vuoden eläintiedettä, ja vuodesta 1922 kasvitiedettä. Hän valmistui maisteriksi 1928. Myöhemmin 1942 hän väitteli tohtoriksi Berliinissä Friedrich Wilhelms Universitätistä ja 1944 Helsingin yliopistosta.


title: Karl Mölder

text: Mölder muutti Suomeen 1935 ja sai turvapaikan Suomesta 1948.


title: Sofia Kenin

text: Sofia Kenin (s. 14. marraskuuta 1998 Moskova, Venäjä) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 36 tammikuussa 2019. Kenin on ollut junioreiden maailmanlistalla parhaimmillaan kolmantena syyskuussa 2015.


title: Sofia Kenin

text: Kenin sai villin kortin Yhdysvaltain avoimiin 2015, jossa hävisi avauskierroksella Mariana Duque Mariñolle. Vuosien 2017 ja 2018 Yhdysvaltain avoimissa hän on edennyt kolmannelle kierrokselle. Marraskuussa 2017 hän voitti nelinpelissä Wacon WTA-turnauksen ja heinäkuussa 2018 kaksinpelissä Berkeleyn WTA-turnauksen.


title: Neljänsuoran diskografia

text: Tämä artikkeli on suomalaisen iskelmäyhtye Neljänsuoran diskografiasta.


title: Neljänsuoran diskografia

text: Yhtye on julkaissut kahdeksan albumia, joista viimeisin "Juhlat" julkaistiin elokuussa 2015. Yhtyeen tunnetuimpia kappaleita ovat ”Siipirikko”, ”Kesä vielä jäädä vois” sekä ”Kaksi kauneinta”.


title: Rauman Urheilijat

text: Rauman Urheilijat (lyh. RU) on vuonna 1893 perustettu Raumalla toimiva urheiluseura. Sen lajeihin kuuluvat nykyään yleisurheilu ja lentopallo. Aikaisemmin Rauman Urheilijoilla on ollut aktiivista toimintaa muun muassa jalkapallossa ja pesäpallossa.


title: Rauman Urheilijat

text: Rauman Urheilijoiden miesten edustusjoukkue pelasi pesäpallon SM-sarjassa kaudella 1956, mutta jäi viimeiseksi ja putosi takaisin Suomensarjaan. Kaksi vuotta myöhemmin pesäpallojaosto erosi seurasta ja perusti Rauman Feran.


title: Vähä-Pitkusta

text: Vähä-Pitkusta on Uskelanjoen vesistöön kuuluva järvi Somerniemellä Somerolla. Järven pinta-ala on 11,61 hehtaaria ja korkeus merenpinnasta 93,3 metriä. Järven suurin syvyys on 35 metriä, mikä tekee siitä Varsinais-Suomen syvimmän järven.


title: Vähä-Pitkusta

text: Järvi on Kiikalannummen harjualueella sijatseva pohjavedestä vetensä saava suppajärvi, jossa vedenpinnan korkeus vaihtelee pohjaveden korkeuden vaihtelun mukaan. Sitä erottaa viereisestä Iso-Pitkustasta kapean pitkittäisharjun muodostama kannas. Aiemmin harjukannaksen poikki on muodostunut lasku-uoma Vähästä-Pitkustasta Isoon-Pitkustaan. 2000-luvulla tämä järvien välinen uoma on kuitenkin ollut kuivillaan.


title: Vähä-Pitkusta

text: Vähän-Pitkustan erikoisuus on meromiktia eli pysyvä kerrostuneisuus, joka tarkoittaa sitä, että järven alusvesi ei osallistu lainkaan järven joka syksyiseen ja keväiseen täyskiertoon. Tämän johdosta järven sekoittumaton alempi vesikerros on runsasravinteinen ja siellä vallitsee pysyvä happikato. Meromiktisia järviä on koko Suomessa vain todettu vain noin kaksitoista kappaletta. Syynä meromiktiaan pidetään ainakin järven suurta syvyyttä, pientä pinta-alaa ja suojaisaa sijaintia.


title: Vähä-Pitkusta


title: Unkarin ja Serbian raja-aita

text: Unkarin ja Serbian raja-aita on Unkarin vuonna 2015 rakentama raja-aita Serbian vastaiselle rajalleen. Unkari aikoo 175 kilometriä pitkän aidan avulla torjua laitonta reittiä pitkin Euroopan unionin alueelle pyrkivät siirtolaiset. Serbia, Yhdistyneet kansakunnat ja Euroopan neuvosto ovat tuominneet aidan rakentamisen.


title: Klaus Viking

text: Klaus Viking (s. 1945 Turku) on salanimellä esiintyvä ruotsinsuomalainen kirjailija. Hän on asunut Ruotsissa vuodesta 1969 alkaen.


title: Uno Grenner

text: Uno Johannes Grenner (alk. Gerasimovitsch, 1. kesäkuuta 1898 – 27. maaliskuuta 1975) oli suomalainen korkeushyppääjä. Hän saavutti SM-kultaa vuosina 1920 ja 1922, hopeaa vuonna 1921 sekä pronssia vuonna 1919. Hän kilpaili myös kiekonheitossa, jossa saavutti SM-pronssia vuosina 1922 ja 1923.


title: Uno Grenner

text: Grennerin seura oli HIFK. Uno Grennerin poika oli uimari Stig-Olof Grenner.


title: Einārs Tupurītis

text: Einārs Tupurītis (s. 9. joulukuuta 1973, Smiltene, Latvia) on latvialainen entinen keskimatkojen juoksija. Hänen päämatkansa oli 800 metrin juoksu. Aktiiviurallaan hän edusti Latvian maajoukkueen ohella yhdysvaltalaista Wichita State Universityä.


title: Einārs Tupurītis

text: Vuoden 1997 sisäratojen MM-kilpailuissa Tupurītis sijoittui 800 metrillä kuudenneksi. Hän osallistui myös ulkoratojen MM-kilpailuihin 1995 ja 1997 sekä Atlantan vuoden 1996 Olympialaisiin, mutta karsiutui näissä ulos finaaleista.


title: Einārs Tupurītis

text: Tupurītisin ennätys 800 metrillä on 1.43,90 jonka hän juoksi Durhamissa heinäkuussa 1996. Tulos on entinen Latvian ennätys ja tällä hetkellä (elokuu 2015) Latvian toiseksi kovin aika. Maailmanlistalla tulos yltää sijalle 107 (elokuu 2015)


title: Einārs Tupurītis

text: Tupurītis oli myös mukana Latvian 4x400 metrin viestijoukkueessa, joka juoksi vuoden 1997 ulkoratojen MM-kisoissa Latvian ennätyksen 3.04,30.


title: Pertti Lantti

text: Pertti Tapani Lantti (s. 22. helmikuuta 1945) on suomalainen korkeushyppääjä. Hän voitti SM-kultaa vuonna 1965 ja saavutti lisäksi pronssia 1963, 1964 ja 1967. Lantti edusti urallaan Lahden Urheilijoita ja Esbo Idrottsföreningia.


title: Meromiktia

text: Meromiktia on tilanne, jossa järven alusvesikerros on pysyvästi sekoittumaton eikä osallistu järven joka keväiseen ja syksyiseen täyskiertoon. Syynä tähän on maailmanlaajuisesti tyypillisimpänä tapauksena kemiallinen meromiktia, joka aiheutuu raskaamman suolaisen veden kertymisestä järven pohjalle. Tuloksena meromiktiasta on yleensä alusveden happikato.


title: Meromiktia

text: Suomessa meromiktiaa on tavattu noin kahdessatoissa järvessä. Syynä siihen voivat olla ainakin järven suuri syvyys yhdistettynä pieneen pinta-alaan ja jyrkät, suojaiset rannat. Esimerkkejä meromiktisista järvistä Suomessa ovat jyrkkärantainen rotkojärvi Pakasaivo Länsi-Lapissa Muoniossa ja syvä harjujärvi Vähä-Pitkusta Somerniemellä Somerolla Varsinais-Suomessa. Niissä meromiktialle tyypillisesti järven alusvesi on hapeton.


title: Digimon Story: Cyber Sleuth

text: Digimon Story: Cyber Sleuth () on Media.Visionin kehittämä ja Bandai Namcon julkaisema "Digimon" -aiheinen roolipeli. Peli julkaistiin Japanissa 12. maaliskuuta 2015 PlayStation Vitalle. Kesäkuussa 2015 Bandai Namco vahvisti pelin myös tulevan länsimaihin vuoden 2016 aikana PlayStation 4 ja PlayStation Vita -konsoleille.


title: Digimon Story: Cyber Sleuth

text: Seuraava PS Vita Digimon -peli Bandai Namcon julkaisemana tulee olemaan "", ilmoitettu myös tulevan vuoden 2016 aikana.


title: Digimon Story: Cyber Sleuth

text: Japanilaisen CoroCoro-lehden mukaan pelille on tulossa vuoden 2017 aikana eräänlainen "sivutarina" eli "gaiden". Se julkaistiin Japanissa PlayStation 4 ja PlayStation Vita -konsoleille.


title: Yleisurheilun sisäratojen maailmanmestaruuskilpailut 2016

text: Vuoden 2016 yleisurheilun sisäratojen MM-kilpailut järjestettiin 17.–20. maaliskuuta 2016 Portlandissa, Yhdysvalloissa. Kilpailut olivat järjestyksessään 17. sisäratojen MM-kisat.


text: Portland valittiin yksimielisesti kisojen järjestäjäksi. Kisoja haki myös Birmingham, jonka päätettiin lopulta järjestävän MM-hallit 2018.


text: * juoksivat alkuerissä


text: Isäntämaa


title: Lauri Leppänen (opettaja)

text: Lauri Leppänen (6. maaliskuuta 1923 Kauhajoki – 22. heinäkuuta 2015 Vantaa) oli suomalainen opettaja ja kotiseutuhistorioitsija. Hän sai vuonna 1984 ansioistaan kotiseutuneuvoksen arvonimen.


title: Lauri Leppänen (opettaja)

text: Pohjalainen Leppänen muutti opettajaksi valmistuttuaan 1949 Helsingin maalaiskuntaan ja ryhtyi 1950-luvun puolessa välissä laatimaan kotiseutuaiheista opetusaineistoa. Hän oli yksi kunnan kotiseutuyhdistyksen, myöhemmin Vantaa-Seura, perustajia ja toimi alkuaikoina sen sihteerinä ja puheenjohtajana. Hän perusti kotiseutujulkaisun Helsingin pitäjä ja oli Vantaan historiatoimikunnan puheenjohtaja.


title: Lauri Leppänen (opettaja)

text: 1950-luvun alussa kouluhallitus lisäsi kotiseutuopetuksen merkitystä ympäristötiedon oppiaineessa. Leppänen ja hänen opettajakollegansa Viljo Holopainen saivat kotiseutuoppimateriaalien luomisen tehtäväkseen. Miehet kiersivät Vantaata pyörillä, valokuvaten sen maisemia. Erityisesti Leppänen kuvasi maalaismaisemia, peltoja, puita ja arkisia asioita. Kuvista syntyivät monet oppikirjat ja lukemistot. Lisäksi Leppänen oli mukana toteuttamassa kunnan ensimmäistä, vuonna 1964 valmistunutta kotiseutufilmiä Vantaanjoen pitäjä. Kuvaaminen oli Leppäselle paitsi harrastus, myös tavoitteellista ja vakavaa kotiseututyötä. Leppänen koki, että kotiseututyö ja valokuvaaminen auttoi juurtumaan kotiseutuun.


title: Lauri Leppänen (opettaja)

text: Vantaan kotiseututyön isäksi nimetty Leppänen oli aikaansa edellä vaatien mm. ympäristönsuojelun lisäämistäja historiallisen Helsingin pitäjän kirkonkylän rakennusten suojelua ja pelastamista. Hänelle merkityksellisintä oli läpi vuosikymmenien epäpoliittinen kotiseututyö, jolla pidettiin omasta kulmakunnasta huolta.


title: Lauri Leppänen (opettaja)

text: Leppäsen valokuvista koottiin vuonna 2018 Vantaan kaupunginmuseoon näyttely #ThrowbackVantaa - Kuvia kotiseudusta ennen ja nyt. Näyttely koostui 33 Leppäsen ja Holopaisen ottamasta kuvasta ja vuonna 2017 otetusta kuvaparista samalta sijainnilta. Lisäksi näyttelyssä oli muitakin Leppäsen kuvia. Yhteensä Vantaan kaupunginmuseolla on 1500 kuvan kokoelma Leppäseltä.


title: A+ (ohjelmointikieli)

text: A+ on taulukkolaskentaa varten kehitetty ohjelmointikieli, joka on siistitty versio A-kielestä, jonka tarkoitus oli korvata APL 1988. Arthur Whitney kehitti A+:n, kun muut kehittäjät kuten Morgan Stanley lisäsivät siihen graafisen käyttöliittymän ja muita kielen ominaisuuksia. A+ suunniteltiin numeerisesti vaativiin sovelluksiin, kuten talousjärjestelmiin. A+ on tulkattava kieli, ja tukee useita Unix-variantteja, kuten Linuxia.


title: A+ (ohjelmointikieli)

text: A+ tarjoaa kattavan valikoiman funktioita ja operaattoreita, sekä graafisen käyttöliittymän automaattisesti päivittyvillä widgeteilä, asynkronisen suorituksen funktiolle, dynaamisen latauksen ja muita ominaisuuksia. Uusin graafinen käyttöliittymä ei ole vielä kuitenkaan saatavilla kaikille alustoille.


title: Metyylistyreeni

text: Metyylistyreeni eli α-metyylistyreeni (CH) on aromaattisiin alkeeneihin kuuluva orgaaninen yhdiste. Yhdistettä voidaan käyttää monomeerinä polymeerien valmistuksessa. Yhdisteestä käytetään myös nimiä "isopropenyylibentseeni", "2-fenyylipropeeni" ja "1-metyyli-1-fenyylietyleeni".


title: Metyylistyreeni

text: Metyylistyreeni on huoneenlämpötilassa väritöntä nestettä. Yhdiste on veteen lähes liukenematonta, mutta liukenee erittäin hyvin orgaanisiin liuottimiin kuten etanoliin, dietyylieetteriin, asetoniin, kloroformiin sekä bentseeniin ja muihin hiilivetyihin. Metyylistyreeni ei polymeroidu itsestään varastoitaessa yhtä helposti kuin styreeni ja muodostuvat polymeerit ovat yleensä molekyylimassaltaan alhaisia ja nestemäisiä. Muut kemialliset reaktiot ovat styreenin kaltaisia.


title: Metyylistyreeni

text: Vuoteen 1977 asti metyylistyreeniä valmistettiin kumeenista dehydraamalla, mutta nykyään käytettävä metyylistyreeni muodostuu kumeenihydroperoksidista asetonin ja fenolin sivutuotteena. Muodostuvassa seoksessa on vain noin 2 % metyylistyreeniä, mutta fenolin ja asetonin valmistusmäärät ovat niin suuria, että tämäkin tuotantomäärä ylittää metyylistyreenin kysynnän. Niinpä usein yhdiste pelkistetäänkin kumeeniksi ja johdetaan takaisin fenolin ja asetonin tuotantoprosessiin.


title: Metyylistyreeni

text: Metyylistyreenin homopolymeerit ovat pehmeitä hartseja ja niitä voidaan käyttää maaleissa, vahoissa ja sidosaineina. Prosessissa katalyytteinä käytetään Lewis-happoja. Tärkeämpi käyttökohde on komonomeerinä ja siitä valmistetaan polymeerejä vinyylitolueenin, styreenin ja akryylinitriilin kanssa. Sitä voidaan lisätä myös pieniä määriä monomeeriksi valmisttettaessa polystyreeniä ja ABS-muovia. Metyylistyreeni parantaa polymeerien kykyä säilyttää muotonsa korkeammissakin lämpötiloissa ja polymeerien kirkkautta.


title: Jarryd Dunn

text: Jarryd Dunn (s. 30. tammikuuta 1992) on brittiläinen pikajuoksija, joka kilpailee 400 metrin juoksussa. Dunn edustaa Birchfieldiä ja hänen valmentajanaan toimii Keith Holt.


title: Jarryd Dunn

text: Dunn oli mukana vuoden 2015 MM-kilpailuissa Pekingissä jääden 400 metrillä alkueriin. Samoista kisoista hän oli mukana voittamassa pronssia pitkästä viestistä. Saman vuoden Euroopan joukkuemestaruuskilpailuiden Superliigassa Tšeboksaryssa Dunn voitti 400 metrin kilpailun ennätyksellään 45,09.


title: Matt Targett (uimari)

text: Matthew Stephen C. "Matt" Targett (s. 24. joulukuuta 1985 Chertsey, Englanti) on brittiläissyntyinen australialainen uinnin olympiamitalisti ja maailmanmestari. 198 senttimetriä pitkä ja 90 kilogrammaa painava Targett edustaa Nunawading Swimming Clubia ja hänen valmentajanaan toimii Rohan Taylor. Targett kilpailee perhosuinnissa ja vapaauinnissa.


title: Matt Targett (uimari)

text: Targett saavutti vuoden 2008 kesäolympialaisista Pekingistä hopeaa 4×100 metrin sekauintiviestistä ja pronssia 4×100 metrin vapaauintiviestistä. Myös vuoden 2012 kesäolympialaisissa Lontoossa Targett oli saavuttamassa pronssia sekauintiviestistä. Pitkän radan MM-kilpailuista hänellä on yksi vapaauintiviestin maailmanmestaruus vuodelta 2011, kaksi 50 metrin perhosuinnin hopeaa vuosilta 2009 ja 2011 sekä yksi sekauintiviestipronssi vuodelta 2009.


title: Matt Targett (uimari)

text: Targett on toiminut uintiuransa ohella myös mallina.


title: Samson Mahbod

text: Samson Mahbod (s. 3. helmikuuta 1989 Montréal, Québec, Kanada) on kanadalais-yhdysvaltalainen jääkiekkoilija, joka pelaa KHL:n kroatialaisjoukkue Medveščak Zagrebissa. Hän on pelipaikaltaan oikea laitahyökkääjä ja laukoo oikealta.


title: Samson Mahbod

text: Mahbod pelasi kaudella 2004–2005 Québecin paikallista juniorisarjaa West Island Lionsissa, jonka jälkeen QMJHL-joukkue Gatineau Olympiques varasi hänet 75. pelaajana kesällä 2005. Kauden 2005–2006 Mahbod pelasi vielä pääosin Lac St-Louis Lionsin juniorijoukkueessa toimien joukkueen varakapteenina, mutta hän pelasi myös viisi QMJHL-ottelua Olympiquesissa. Kaudet 2006–2007 ja 2007–2008 hän pelasi pääosin QJAAAHL-joukkue Vaudreuil-Dorion Mustangsissa. Ensimmäisellä kaudella Mahbodin QMJHL-seuraksi vaihtui Acadie-Bathurst Titan, jossa hän pelasi yhdeksän ottelua. Jälkimmäisestä kaudesta Mahbod pelasi vajaat puolet taas uudessa QMJHL-seura Drummondville Voltigeursissa. Hänet palkittiin liigan syyskuun 2008 kuukauden pelaajana. Mustangsissa Mahbod ylsi joukkueensa sisäisen piste- ja syöttöpörssin voittoon tehoilla 22+43=65 sekä sisäisen tehotilaston voittoon lukemalla +4.


title: Samson Mahbod

text: Ensimmäisellä kokonaisella QMJHL-kaudellaan 2008–2009 Mahbod teki 66 runkosarjaottelussa tehot 30+49=79 ja 19 playoff-ottelussa tehot 5+8=13. Hän voitti kauden päätteeksi QMJHL:n mestaruuden, President's Cupin. Mahbod palkittiin myös syyskuussa 2008 kerran liigan viikon pelaajana. Kaudeksi 2009–2010 hän siirtyi jo neljänteen QMJHL-seuraansa Prince Edward Island Rocketiin. Mahbod nousi joukkueen varakapteeniksi ja voitti Rocketin sisäisen piste- ja syöttöpörssin tehoilla 20+44=64. Joulukuussa 2009 hänet palkittiin QMJHL:n viikon pelaajana.


title: Samson Mahbod

text: Junioriuransa jälkeen Mahbod siirtyi kaudeksi 2010–2011 ECHL:ään ja Elmira Jackalsin paitaan. Lokakuussa 2010 seura asetti hänet siirtolistalle, mutta marraskuussa Jackals hankki Mahbodin kuitenkin takaisin itselleen. Hänen ECHL-osoitteensa vaihtui kuitenkin peräti kolme kertaa kauden aikana; joulukuussa South Carolina Stingraysiin, helmikuussa 2011 Cincinnati Cyclonesiin ja huhtikuussa Utah Grizzliesiin. Kauden 2011–2012 Mahbod pelasi CHL-joukkue Arizona Sundogsissa. Hän pelasi kauden aikana liigan tähdistöottelussa.


title: Samson Mahbod

text: Elokuussa 2012 Mahbod teki sopimuksen ECHL-joukkue Orlando Solar Bearsin kanssa, mutta juuri ennen kauden alkua hän lähti joukkueesta. Tammikuussa 2013 Mahbod siirtyi Alaska Acesiin, Neljän siellä pelatun ottelun jälkeen hän siirtyi loppukaudeksi Puolan Polska Liga Hokejowan GKS Katowiceen. Mahbod oli kevään 2013 pudotuspeleissä tehoilla 5+2=7 joukkueen paras maalintekijä ja jakoi sisäisen pistepörssin voiton Marcin Frączekin kanssa. Hän jakoi myös Katowicen sisäisen tehotilaston voiton Tobiasz Bigosin kanssa lukemalla +8.


title: Samson Mahbod

text: Kaudeksi 2013–2014 Mahbod siirtyi jatkamaan PLH-uraansa KH Sanokiin. Hän voitti tehoilla 27+54=81 koko liigan piste- ja syöttöpörssin, kuten myös kevään 2014 pudotuspeleissä tehoilla 9+14=23. Mahbod voitti kauden päätteeksi Puolan-mestaruuden ja hänet palkittiin PLH:n parhaana pelaajana. Hän voitti kauden aikana myös Puolan Cupin. Mahbod joutui Puolassa pelatessaan myös pariin otteeseen iranilaisten ja afganistanilaisten taustojensa vuoksi vastustajien kannattajien rasististen solvausten kohteeksi mm. Krakovassa helmikuussa 2013 ja Oświęcimissä tammikuussa 2014.


title: Samson Mahbod

text: Mahbod siirtyi kaudeksi 2014–2015 Venäjän toiseksi korkeimmalle sarjatasolla VHL-joukkue Toros Neftekamskin riveihin. Hän oli joukkueen toiseksi paras pistemies tehoilla 8+17=25. Kevään 2015 pudotuspeleissä Mahbod oli Neftekamskin paras pistemies ja jakoi joukkueen sisäisen maalipörssin voiton Kirill Nikonorovin ja Aleksandr Stepanenkon kanssa tehoilla 7+6=13. Hän voitti kauden päätteeksi VHL:n mestaruuden. Kesällä 2015 Mahbod harjoitteli SM-liigajoukkue Espoo Bluesin kanssa. Hän teki joukkueen kanssa vuoden mittaisen ja kahden kuukauden try-outin sisältävän sopimuksen syyskuussa. Lokakuussa Mahbod sai loppukauden jatkosopimuksen. Hän oli Bluesin toiseksi paras pistemies Antti Suomelan jälkeen tehoilla 8+14=22.


title: Samson Mahbod

text: Kaudeksi 2016–2017 KHL:n kroatialaisjoukkue Medveščak Zagrebiin.


title: Samson Mahbod

text: Mahbodilla on iranilaisia ja afganistanilaisia sukujuuria. Hänellä on myös Iranin kansalaisuus. Mahbod valittiin Iranin joukkueeseen Aasian talvikisojen II-divisioonan turnaukseen vuonna 2017. Hänet nimettiin myös joukkueen varakapteeniksi. Iran kuitenkin hylättiin turnauksesta, kun joukkueen pelaajista 12, mukaan lukien Mahbod olivat edustuskelvottomia. Kriteerinä edustuskelpoisuuteen oli joko syntyä Iranissa tai olla asunut maassa kolme vuotta. Mahbod oli ryhmän ainoa ammattilaistasolla pelannut pelaaja. Iran sai kuitenkin jatkaa Sapporossa edustuskelpoisilla pelaajillaan näytösotteluissa turnauksen ohjelmaan merkittyjä vastustajiaan vastaan. Osa vastustajien pelaajista kuitenkin täydensi Iranin kokoonpanon puuttuvat pelipaikat. Mahbod jäi muiden edustuskelvottomien pelaajien kanssa Sapporoon seuraamaan joukkueen otteita.


title: Hollis Conway

text: Hollis Conway (s. 8. tammikuuta 1967 Chicago, Illinois) on yhdysvaltalainen uransa päättänyt korkeushypyn olympiamitalisti. Conway on 183 senttimetriä pitkä ja painoi aktiiviurallaan 68 kilogrammaa. Hän pitää hallussaan Yhdysvaltain sisäratojen ennätystä.


title: Hollis Conway

text: Conway osallistui urallaan kaksiin kesäolympialaisiin, joista molemmista hän saavutti mitalin. Vuoden 1988 kesäolympialaisista Conway saavutti hopeaa tuloksella 236 ja vuoden 1992 kesäolympialaisista pronssia tuloksella 234. Hän kilpaili kaksissa MM-kilpailuissa, saavuttaen pronssia vuodelta 1991 Tokiosta. Samalta vuodelta Conway saavutti myös sisäratojen MM-kultaa Sevillasta uudella sisäratojen Yhdysvaltain ennätyksellä. Kesäuniversiadeista ja Hyvän tahdon kisoista Conway saavutti molemmista yhden kullan ja yhden hopean. Vuoden 1986 alle 20-vuotiaiden MM-kilpailuista Conway saavutti hopeaa.


title: Hollis Conway

text: Conway päätti uransa vuonna 2000. Uransa jälkeen hän on toiminut motivoivana puhujana ja julkaissut kaksi kirjaa, "Yes I Canin" ja "Grasshopperin".


title: Victor Frankenstein

text: Victor Frankenstein on vuonna 2015 ensi-iltansa saanut kauhuelokuva, jonka on ohjannut Paul McGuigan. Elokuva perustuu Mary Shelleyn vuonna 1818 julkaistuun romaaniin "Frankenstein". Elokuvassa näyttelevät muun muassa Daniel Radcliffe, James McAvoy ja Andrew Scott.


title: Victor Frankenstein

text: Elokuva kertoo Shelleyn romaanin tarinan Victor Frankensteinin palvelijan Igorin näkökulmasta. Se kertoo siitä, kuinka nuori Igor tapasi lääketieteen opiskelijan Victor Frankensteinin ja kuinka heistä tuli ystäviä.


title: Victor Frankenstein

text: Elokuvaprojekti aloitettiin vuonna 2011, kun 20th Century Fox ja tuottaja John Davis palkkasivat nuoren käsikirjoittajan Max Landisin kirjoittamaan Victor Frankensteinia koskevan elokuvan. Elokuvan ohjaajaksi oli ehdolla muun muassa Ron Howard ja Shawn Levy, mutta syyskuussa 2012 elokuvan ohjaajaksi valittiin esimerkiksi "Uusi Sherlock"-televisiosarjaa ohjannut Paul McGuigan.


title: Victor Frankenstein

text: Heinäkuussa 2013 ilmoitettiin, että elokuvan nimirooliin oli valittu James McAvoy. Rooliin olivat ehdolla myös Jack Huston ja Toby Kebbell.


title: Alibek Alijev

text: Alibek Alijevitš Alijev (, s. 16. elokuuta 1996 Mahatškala, Venäjä) on venäläissyntyinen ruotsalainen jalkapalloilija, joka edustaa Veikkausliigassa pelaavaa FF Jaroa lainalla Venäjän valioliigan TsSKA Moskovasta. Pelipaikaltaan oikeajalkainen Alijev on hyökkääjä.


title: Alibek Alijev

text: Alijev siirtyi tammikuussa 2015 kotimaansa IF Elfsborgista venäläiseen TsSKA Moskovaan. Elokuussa 2015, ilman debyyttiään seurassa, Alijev siirtyi loppukauden kattavalla lainalle Suomen Veikkausliigassa pelaavaan FF Jaroon. Alijev teki pääsarjadebyyttinsä päivän päästä siirrostaan FC KTP:tä vastaan. Alijev pelasi Veikkausliigaa kauden 2015 kaikkiaan 10 ottelua. Alijev jatkoi Jarossa vielä kaudella 2016, jolloin Jaro pelasi Ykkösessä aina elokuulle 2016, jolloin hän siirtyi Ruotsin Superettaniin GAIS:n riveihin.


title: Alibek Alijev

text: Alijev on edustanut Ruotsia alle 19-vuotiaiden maajoukkuetasolla. Aikuisten maajoukkuetasolla Alijev voi edustaa Ruotsin sijaan myös synnyimaataan Venäjää.


title: Alibek Alijev

text: Alijev syntyi Venäjän Mahatškalassa, mutta muutti perheineen Ruotsiin viisivuotiaana.


title: Luettelo Marvel Cinematic Universen elokuvista

text: Marvel Cinematic Universen (MCU) elokuvat ovat sarja yhdysvaltalaisia supersankarielokuvia, jotka perustuvat Marvel Comicsin sarjakuviin. Elokuvat ovat olleet tuotannossa vuodesta 2007 asti ja siitä asti Marvel Studios on tuottanut kaksikymmentä elokuvaa, yhdentoista muun ollessa vielä tuotannossa. Sarja on tuottanut maailmanlaajuisesti yli 17 miljardia dollaria, tehden siitä eniten tuottaneen elokuvasarjan koskaan.


text: Kevin Feige on ollut tuottamassa kaikkia Marvel Cinematic Universen elokuvia. Hänen lisäkseen Avi Arad toimi tuottajana ensimmäisissä vuonna 2008 ensi-iltansa saaneissa elokuvissa ja "The Incredible Hulkia" oli tuottamassa myös Gale Anne Hurd. Amy Pascal tuotti "Spider-Man" -elokuvat yhdessä Feigen kanssa ja Stephen Broussard oli mukana tuottamassa "Ant-Man and the Waspin". Elokuvien tekoon on osallistunut lukuisia ohjaajia, käsikirjoittajia ja näyttelijöitä. Monet näyttelijöistä, kuten Robert Downey Jr., Chris Hemsworth, Chris Evans, Scarlett Johansson ja Samuel L. Jackson, esiintyvät useammassakin elokuvassa.


text: Marvel Cinematic Universen ensimmäinen elokuva oli "Iron Man" (2008), jonka levityksestä vastasi Paramount Pictures. Paramountin levittämiä elokuvia olivat myös "Iron Man 2" (2010), "Thor" (2011) ja "" (2011), kun taas Universal Pictures vastasi "The Incredible Hulkin" (2008) levityksestä. Walt Disney Studios Motion Pictures alkoi toimia elokuvien levittäjänä alkaen vuoden 2012 crossover-elokuvasta "The Avengers", johon elokuvien ensimmäinen vaihe huipentui. Toiseen vaiheeseen kuuluvat "Iron Man 3" (2013), "" (2013), "" (2014), "Guardians of the Galaxy" (2014), "" (2015) ja "Ant-Man" (2015).


text: Kolmas vaihe alkoi elokuvalla "" (2016) ja siihen kuuluvat myös "Doctor Strange" (2016), "Guardians of the Galaxy Vol. 2" (2017), "" (2017), "" (2017), "Black Panther" (2018), "" (2018), "Ant-Man and the Wasp" (2018), "Captain Marvel" (2019) ja "" (2019). Neljäs vaihe tulee alkamaan vuonna 2019 elokuvalla "". Lisäksi kaksi nimeämätöntä elokuvaa saa ensi-iltansa vuonna 2020, kolme vuonna 2021 ja kolme vuonna 2022. Sony Pictures toimii "Spider-Man" -elokuvien jakelijana, joihin heillä on yhä omistus- ja jakeluoikeudet sekä lopullinen luova hallinta.


text: Miljardööri Tony Stark rakentaa itselleen haarniskan, jouduttuaan terroristien vangiksi. Päästyään pakenemaan, hän päättää päivittää haarniskaansa ja ryhtyä Rautamieheksi etsiäkseen ja tuhotakseen kaikki ilman hänen lupaansa myydyt aseet.


text: Huhtikuussa 2006 Marvel palkkasi Jon Favreaun ohjaamaan "Iron Manin", Arthur Marcumin ja Matt Hollowayn sekä Mark Fergusin ja Hawk Ostbyn tehdessä kilpailevat versiot käsikirjoituksesta. Favreau yhdisteli molemmat yhdeksi käsikirjoitukseksi, jonka kirjoitti puhtaaksi John August. Robert Downey Jr. valittiin nimikkorooliin syyskuussa 2006, kasvatettuaan pukinparran ja treenattuaan vakuuttaakseen elokuvan tekijät siitä, että hän sopii rooliin. Kuvaukset alkoivat 12. maaliskuuta 2007, ja ensimmäiset viikot vietettiin kuvaten Starkin vankeuskohtauksia Afghanistanissa, jotka kuvattiin Inyon piirikunnassa, Kaliforniassa. Tuotanto sijoittui myös former Hughes Companyn äänimaisemiin Playa Vistassa, Los Angelesissa, ja lisäkuvauksia tehtiin Edwards Air Force Basessa sekä Caesars Palacessa Las Vegasissa. "Iron Man" sai ensiesityksensä Greater Union -teatterissa Sydneyssä 14. huhtikuuta 2008, maailmanlaajuisesti 30. huhtikuuta, sekä Pohjois-Amerikassa 2. toukokuuta.


text: Elokuva päättyi lopputekstien jälkeen näytettyyn kohtaukseen, jossa Samuel L. Jacksonin näyttelemä Nick Fury, saapui Starkin puheille keskustellakseen ”Kostajat”-hankkeessa. Favreau sanoi sisällyttäneensä kohtauksen ”pienenä vihjeenä faneille [...] tapana johdatella "The Avengersiin".” Jackson oli mukana kuvauksissa vain päivän, mukana vain tuotannon ydinryhmä estämään cameo-roolin vuotamisen. Kapteeni Amerikan kilpi nähtiin myös taustalla kohtauksessa; sen oli alun perin liittänyt eräs ILM:n työntekijä vitsillä, mutta Favreau päätti antaa sen jäädä elokuvaan.


text: Altistuttuaan gammasäteilylle, joka on antanut hänelle kyvyn muuttua hirviömäiseksi Hulkiksi, tiedemies Bruce Banner lähtee maanpakoon ja erottaa itsensä rakkautensa kohteesta, Betty Rossista. Ollessaan asevoimien jahtaamana, Banner yrittää etsiä parannuskeinoa ja estää tilaansa joutumasta käyttöön aseena.


text: Tammikuussa 2006, Marvel sai Hulkin elokuvaoikeudet Universal Picturesilta tämän epäonnistuttua tekemään aikataulua jatko-osasta ohjaaja Ang Leen vuoden 2003 elokuvalle "Hulk". Universal piti kuitenkin tulevien "Hulk"-elokuvien levitysoikeudet. Jatko-osan tuotannon jatkamisen sijaan, Marvel palkkasi Louis Leterrierin ohjaamaan "The Incredible Hulkin", uudelleenkäynnistyksen Hulk-elokuville. Leterrier aluksi kieltäytyi, johtuen kunnioituksestaan Leetä kohtaan, mutta harkitsi asiaa uudelleen ja suostui. Käsikirjoituksen teki Zak Penn, laati käsittelyn vuoden 2003 elokuvalle. Huhtikuussa 2006, Edward Norton osallistui neuvotteluihin näyttelemään Bruce Banneriä ja uudelleenkirjoittamaan Pennin käsikirjoituksen, vaikka Penn sai käsikirjoituksesta kaiken kunnian. Tuotanto alkoi 9. heinäkuuta 2007 ja kuvaukset sijoittuvat suurimmalta osin Torontoon, Lisäkuvausten sijoittuessa New Yorkiin ja Rio de Janeiroon. Elokuva sai ensiesityksenä Gibson Amphitheatressa 8. kesäkuuta 2008, ja varsinainen ensi-ilta oli 13. kesäkuuta.


text: Elokuvan tapahtumat sijoittuvat samaan aikaan "Iron Man 2:n" ja "Thorin" kanssa. "Iron Manissa" näytellyt Downey teki lyhyen cameo-esiintymisen Tony Starkina elokuvan lopussa. Downey sanoi elokuvan tekijöille ”me vain tomutimme yhteen supersankareitamme. Se tapahtuu kohtauksessa, jossa perusteellisesti lähestyn [näyttelijä William Hurtin kenraali Rossia], ja harkitsemme jonkin sortin rajoitettua yhteistyötä. Hän on mahtava—ja en halua paljastaa liikaa—hän on epätoivoinen sillä hetkellä kun löydämme hänet. Oli todella hauskaa nähdä hänet näyttelemässä tätä voimakasta hahmoa, joka on puoliksi pussissa.” Lisäksi, Kapteeni Amerikka nähdään lyhyesti jäätyneenä elokuvan vaihtoehtoisessa avauskohtauksessa, joka on mukana DVD:llä.


text: Tony Starkin paljastettua olevansa Rautamies, Yhdysvaltain hallitus vaatii häntä luovuttamaan teknologiansa. Sillä välin, kilpaileva liikemies ja venäläinen tiedemies juonittelevat käyttääkseen hänen omaa teknologiaansa häntä vastaan.


text: Heti "Iron Manin" menestyksekkään julkaisun myötä toukokuussa 2008, Marvel Studios julkisti kehittävänsä sille jatko-osan "Iron Man 2". Favreau palasi ohjaajaksi and Justin Theroux palkattiin käsikirjoittajamaan alkuperäinen Favreaun ja Downeyn ideoima tarina. Lokakuussa 2008, Downey allekirjoitti neljän elokuvan sopimuksen, johon retroaktiivisesti kuului ensimmäinen elokuva, jatkaakseen roolissaan niissä ja Don Cheadle palkattiin korvaamaan Terrence Howard James Rhodesin roolissa. Jackson allekirjoitti sopimuksen Nick Furyn roolin jatkamisesta "Iron Manin" lopputekstien jälkeisestä kohtauksesta yhdeksän elokuvan kestoiseksi, ja Scarlett Johansson valittiin näyttelemään Mustaa Leskeä, osaksi monen elokuvan kestoista sopimusta. Kuvaukset alkoivat 6. huhtikuuta 2009, Pasadena Masonic Templessa Pasadenassa. Suurin osa kuvauksista sijoittui Raleigh Studiosin tiloihin Manhattan Beachille. Muihin kuvauspaikkoihin kuuluivat Edwards Air Force Base, Monaco, ja Sepulvedan pato. "Iron Man 2" sai ensiesityksenä Los Angelesin El Capitan Theatressa 26. huhtikuuta 2010, ja sai ensi-iltansa muualla päin maailmaa 28. huhtikuuta alkaen ja Pohjois-Amerikassa 7. toukokuuta.


text: Elokuvan tapahtumat sijoittuvat samaan aikaan "The Incredible Hulkin" ja "Thorin" kanssa. Elokuvan tekijät jatkoivat viittausta muihin Marvelin elokuviin sisällyttämällä Kapteeni Amerikan kilven. Favreau selitti, ”Esittelimme lyhyesti Kapteeni Amerikan kilven lyhyesti lopullisen elokuvan yhdessä kohtauksessa. Joten kun se nyt todella oli hänen huoneessaan, meidän oli selvitettävä miten suhtautua siihen, että kilpi oli hänen työpajassaan.” "Iron Man 2":n loppuvaiheilla, kohtauksessa, joka sijoituu S.H.I.E.L.D.:n turvataloon, sisältää useita pääsiäismunia, monitorilta näytetystä "The Incredible Hulkin" kohtauksesta karttaan, joka näyttää useita muihin Marvel-elokuviin liittyviä paikkoja, mukaan lukien yhden, joka sijoittuu Afrikkaan viittauksena Mustaan Pantteriin. Nuori Peter Parker esiintyy lapsena, jolla on Rautamies-naamio kasvoillaan ja jonka Stark pelastaa Hammer Industriesin yksiköiltä. Hämähäkkimiehen myöhempi näyttelijä Tom Holland, Feige ja "in" ohjaaja Jon Watts vahvistivat tämän kesäkuussa 2017. Elokuvan lopputekstien jälkeinen kohtaus näyttää Thorin vasaran löytämisen kraatterista.


text: Thor, Asgardin kruununprinssi, karkotetaan Maahan ja häneltä poistetaan voimat, kun hän aloittaa uudelleen aselepoon ajautuneen sodan. Samalla kun hänen veljensä, Loki, havittelee valtaistuinta itselleen, Thorin täytyy todistaa arvoisuutensa ja saada takaisin vasaransa Mjolnir.


text: Mark Protosevich palkattiin "Thorin" käsikirjoittajaksi huhtikuussa 2006, kun oikeudet oli saatu Sony Picturesilta. Elokuussa 2007 Marvel palkkasi Matthew Vaughnin ohjaamaan elokuvan, mutta hän jätti projektin toukokuussa. Syyskuussa 2008, Kenneth Branagh osallistui neuvotteluihin Vaughnin korvaajaksi. Toukokuussa 2009, Chris Hemsworth taas osallistui neuvotteluihin nimikkohahmon rooliin, ja Tom Hiddleston valittiin näyttelemään tämän veljeä, Lokia. Molemmat näyttelijät allekirjoittivat sopimuksen useasta elokuvasta. Marvel palkkasi Ashley Edward Millerin ja Zack Stentzin tekemään elokuvalle uuden käsikirjoituksen, jonka vielä kirjoitti uudelleen Don Payne. Tuotanto alkoi 11. tammikuuta 2010 Los Angelesissa, ennen kuin se siirrettiin maaliskuussa Galisteoon, New Mexicoon. "Thorin" ensiesitys oli 27. huhtikuuta 2011 Event Cinemas -teatterissa Sydneyn George Streetilla ja Yhdysvaltain ensiesitys 2. toukokuuta El Capitan Theatressa Los Angelesissa. Elokuva sai ensi-iltansa muualla päin maailmaa huhtikuun 21. – 30. päivän välillä, sekä Pohjois-Amerikassa 6. toukokuuta.


text: Elokuvan tapahtumat sijoittuvat samaan aikaan "THe Incredible Hulkin" ja "Iron Man 2:n" kanssa. Clark Gregg, joka näytteli elokuvissa "Iron Man" ja "Iron Man 2" S.H.I.E.L.D.-agentti Phil Coulsonia, palasi rooliinsa elokuvassa "Thor". Hän totesi roolistaan "Thorissa", ”Agentti Coulson oli yksi niistä, jotka eivät oikeastaan esiintyneet sarjakuvissa, ja hänellä [oli] tavallaan pieni rooli "Iron Manissa". Ja olin vain erittäin onnekas, että he päättivät laajentaa hahmoa ja [valitsivat] hänet näkymään enemmän sen universumissa.” Allekirjoitettuaan sopimuksen esiintymisestä Haukansilmänä elokuvassa "The Avengers", Jeremy Renner teki cameoesiintymisen yhdessä "Thorin" kohtauksessa. Branagh sanoi, että ”olimme aina aikoineet laittaa tyyppi korissa toimintaan kohtauksessa, jossa Thor murtautuu S.H.I.E.L.D.:n leiriin”, ja että hän oli innoissaan kun tuottajat kertoivat haluavansa hänen käyttävän Rennerin Haukansilmää siinä roolissa. Elokuva päättyy lopputekstien jälkeiseen kohtaukseen, jossa Loki katsoo sivusta, kun Erik Selvig ja Nick Fury keskustelevat Tesseraktista. Kohtauksen ohjasi Joss Whedon, joka ohjasi myös "The Avengersin". Stellan Skarsgård, näytteli Selvigiä, sanoi, ettei kohtausta ollut alun perin "Thorin" käsikirjoituksessa, vaan että se oli lisätty, vasta kun hän oli suostunut esiintymään "The Avengersissa".


text: Vuonna 1942 Steve Rogers todetaan fyysisesti liian heikoksi liitymään Yhdysvaltain asevoimiin ja natseja vastaan toisessa maailmansodassa. Hänet kuitenkin värvätään salaiseen sotilasoperaatioon, jossa hänet muutetaan fyysisesti supersotilas Kapteeni Amerikaksi ja hänen on taisteltava natsien asekehitysosasto Hydraa ja sen johtajaa Punakalloa vastaan.


text: Huhtikuussa 2006, Marvel palkkasi David Selfin tekemään käsikirjoituksen "Captain America" -elokuvalle. Joe Johnston allekirjoitti sopimuksen ohjaamisesta marraskuussa 2008, kun taas Christopher Markus ja Stephen McFeely palkattiin tekemään käsikirjoitus uudelleen. Maaliskuussa 2010, Chris Evans valittiin näyttelemään Kapteeni Amerikkaa ja Hugo Weaving Punakalloa. Tuotanto alkoi 28. kesäkuuta 2010 Yhdistyneessä kuningaskunnassa, ja kuvauspaikkoina Lontoo, Caerwent, Manchester ja Liverpool. Elokuvan ensiesitys oli 19. heinäkuuta 2011 El Capitan Theatressa Los Angelesissa, ja virallinen ensi-ilta Pohjois-Amerikassa 22. heinäkuuta, elokuvan ilmestyessä muualla päin maailmaa 27. heinäkuuta alkaen.


text: "Thorin" lopputekstien jälkeisessä kohtauksessa esiintynyt Tesserakti esiintyy "Captain America: The First Avengerissa" MacGuffinina. Elokuvassa, Dominic Cooper näytelee nuorta Howard Starkia, Tony Starkin isää, joka isännöi varhaisempaa versiota Stark-näyttelystä, jollaista Tony itse isännöi elokuvassa "Iron Man 2". Elokuvan viimeisessä kohtauksessa esiintyy lyhyesti Jacksonin esittämä Nick Fury ja lopputekstien jälkeen teaser elokuvasta "The Avengers".


text: Nick Fury, S.H.I.E.L.D.:n johtaja, kerää kokoon supersankarit Rautamiehen, Thorin, Kapteeni Amerikan, Hulkin, Mustan Lesken ja Haukansilmän pysäyttämään Thorin veljeä Lokia, joka pyrkii valtaaman Maan.


text: Zak Penn, joka käsikirjoitti "The Incredible Hulkin", palkattiin tekemään käsikirjoitus "The Avengersille" kesäkuussa 2007. Huhtikuussa 2010, Joss Whedon teki sopimuksen elokuvan ohjauksesta sekä Pennin käsikirjoituksen uusimisesta. Marvel ilmoitti, ettei Edward Norton palaa Bruce Bannerin / Hulkin rooliin, ja heinäkuussa 2010, Mark Ruffalo valittiin hänen tilalleen. Downey, Evans, Hemsworth, Johansson, Renner, Hiddleston ja Jackson uusivat roolinsa aiemmista elokuvista. Kuvaukset alkoivat huhtikuussa 2011 Albuquerquessa, ennen niiden siirtymistä elokuussa Clevelandiin ja syyskuussa New Yorkiin. Elokuvan ensiesitys oli 11. heinäkuussa 2012 El Capitan Theatressa Los Angelesissa, ja ensi-ilta Pohjois-Amerikassa oli 4. toukokuuta.


text:
"Iron Man" -elokuvissa Pepper Pottsia näytellyt Gwyneth Paltrow otettiin elokuvaan mukaan Downeyn vaatimuksesta. Whedon ei alun perin aikonut ottaa elokuvaan lainkaan sivuhahmoja sankareiden omista elokuvista, sillä ”hahmot on erotettava tukijärjestelmistään, jotta tiimille syntyy tarvittava eristys”. Avi Arad kertoi Sony Picturesin ja Disneyn keskustelleen elokuvassa "The Amazing Spider-Man" nähdyn Oscorp-tornin sisällyttämisestä "The Avengersin" loppuun, mutta Feigen mukaan sopimus ei ollut missään vaiheessa lähellä toteutumista. Superroisto Thanos esiintyy elokuvan lopputekstien aikana näytetyssä kohtauksessa, näyttelijänään Damion Poitier.
Tony Stark kohtaa voimakkaan vihollisen, Mandariinin, joka hyökkää hänen kartanoonsa ja tuhoaa sen. Jäätyään omien laitteittensa varaan ja kärsiessään traumaperäisestä stressihäiriöstä, Stark kamppailee päästäkseen salaperäisten räjähdysten jäljille.


text: Vuoden 2010 lopulla, Marvel ja Disney ilmoittivat kehittelevänsä kolmatta "Iron Man" -elokuvaa. Helmikuussa 2011, Marvel palkkasi Shane Blackin ohjaamaan "Iron Man 3:n". Black teki käsikirjoituksen yhdessä Drew Pearcen kanssa. Downey, Paltrow, ja Cheadle pelasivat rooleihinsa "Iron Man 2:sta", kun taas Guy Pearce ja Ben Kingsley liittyivät näyttelijäkaartiin Aldrich Killianin ja Trevor Slatteryn rooleissa. Kuvaukset alkoivat toukokuussa 2012 Pohjois-Carolinassa. Lisäkuvaukset toteutettiin Etelä-Floridassa, Kiinassa, ja Los Angelesissa. "Iron Man 3" sai ensiesityksensä Le Grand Rexissä, Pariisissa 14. huhtikuuta 2013, sekä Los Angelesin El Capitan Theatressa 24. huhtikuuta. Elokuva ilmestyi maailmanlaajuisesti 25. huhtikuuta 2013 ja Yhdysvalloissa 3. toukokuuta 2013.


text: Elokuva sijoittuu kuusi kautta "The Avengersin" tapahtumien jälkeen. Elokuvassa Tony Stark kokee traumaperäisen stressihäiriön oireita "The Avengersissa" tapahtuneen New Yorkin taistelun jäljiltä. Black selitti, että ”on ahdistavaa tuntea itsensä Kostajia alhaisemmaksi, mutta tuntea nöyryyttä näyistä, joita hän ei voi mahdollisesti ymmärtää tai sopia niiden tosiasioiden kanssa, joihin on tottunut... Elokuvassa on ollut raja niiden välillä 'siitä asti kun iso kaveri vasaran kanssa putosi taivaalta, säännöt ovat muuttuneet'. Sitä asiaa me täällä käsittelemme." Tohtori Bruce Banner esiintyy lopputekstien jälkeisessä kohtauksessa, Ruffalon uusiessa roolinsa.


text: Thor tapaa taas astrofyysikko Jane Fosterin, kun maailmoja toisiinsa yhdistävät useat portaalit aukeavat satunnaisiin paikkoihin. Hän saa selville, että Malekith sekä armeija pimeähaltioita aikovat tuhota universumin voimakkaan artefaktin avulla. Thorin on yhdistettävä voimansa vangitun veljensä Lokin kanssa pysäyttääkseen heidät.


text: "Thorin" jatko-osasta ilmoitettiin kesäkuussa 2011, ja Hemsworthin ilmoitettiin palaavan Thorin rooliin. Syyskuussa Hiddleston oman paluunsa Lokin rooliin, ja Alan Taylor allekijoitti sopimuksen elokuvan ohjaamisesta joulukuussa. Heinäkuussa 2012 San Diego Comic-Con Internationalissa paljastettiin elokuvan nimeksi "Thor: The Dark World", ja kuukausi myöhemmin Christopher Eccleston valiittiin näyttelemään Malekithiä. Tuotanto alkoi syyskuussa 2012 Surreyn Bourne Woodissa, ja lisäkuvaukset tehtiin Islannissa ja Lontoossa. Elokuva sai ensiesityksensä Lontoon Odeon Leicester Squaressa 22. lokakuuta 2013. Se julkaistiin maailmanlaajuisesti 30. lokakuuta 2013 ja Pohjois-Amerikassa 8. marraskuuta 2013.


text: Elokuva sijoittuu vuosi "The Avengersin" jälkeen. Evans teki lyhyen cameo-esiintymisen Kapteeni Amerikkana, kun Loki muutti muotoaan hänen näköisekseen ärsytellessään Thoria. Hiddleston kantoi Kapteeni Amerikan pukua itse ennen kuin Evans saapui kohtsauksen kuvauksiin. Hiddleston sanoi, ”Tein vaikutelman Lokista Kapteeni Amerikan puvussa, ja he näyttivät Chrisille [Evans] esitykseni nauhalta. Hän teki vaikutelman minusta tekemässä vaikutelman hänestä. Ja se oli nerokasta.” James Gunn, "Guardians of the Galaxyn" ohjaaja, ohjasi lopputekstien keskellä näytetyn kohtauksen, jossa esiintyyi Keräilijä, näyttelijänään Benicio del Toro. Kun häneltä kysyttiin kohtauksen kuvaamisesta, Gunn sanoi, ”Sain käsikirjoituksen tänä aamuna, ja tein sen kahdessa tunnissa second unit -kuvausten ["Guardians of the Galaxylle"] kuvauspäivän lopussa.”


text: Steve Rogers, joka työskentelee nyt S.H.I.E.L.D.:ille, liittoutuu Natasha Romanoffin / Mustan Lesken ja Sam Wilsonin / Haukan paljastaakseen salaliiton, johon liittyy salaperäinen salamurhaaja, joka tunnetaan vain nimellä Talvisotilas.


text: Jatko-osasta "Captain America: The First Avengerille" ilmotettiin huhtikuussa 2012. Anthony ja Joe Russo palkattiin ohjaajiksi kesäkuussa, ja heinäkuussa sen viralliseksi nimeksi Yhdysvalloissa ilmoitettiin "Captain America: The Winter Soldier". Evans ja Jackson uusivat roolinsa kapteeni Amerikkana ja Nick Furyna, ja Johansson näyttelisi jälleen Mustaa Leskeä. Sebastian Stan, joka näytteli Buckya "Captain America: The First Avengerissä", palaa Talvisotilaana. Tuotanto alkoi huhtikuussa 2013 Manhattan Beachillä ja kuvaukset sijoittuvat myös Washingtoniin ja Clevelandiin. Elokuva sai ensiesityksensä Los Angelesissa 13. maaliskuuta 2014. "Captain America: The Winter Soldier" (joissakin maissa nimeltään "Captain America: The Return of the First Avenger") sai maailmanlaajuisesti ensi-iltansa 26. maaliskuuta ja Pohjois-Amerikassa 4. huhtikuuta.


text: Elokuva sijoittuu kaksi vuotta "The Avengersin" jälkeen. Jasper Sitwell mainitsee nimeltä Stephen Strangen, supersankari Tohtori Oudon oikean henkilöllisyyden. Uudelleenrakennettu Stark-torni "The Avengers" -elokuvasta, tunnettu nyt Kostajat-tornina, tekee myös esiintymisen elokuvassa. Whedon ohjasi lopputekstien aikana näytetyn kohtauksen, jossa nähdään paroni Wolfgang von Strucker (Thomas Kretschmann), tohtori List (Henry Goodman), Elohopea (Aaron Taylor-Johnson), ja Purppuranoita (Elizabeth Olsen), jotka esiintyvät "issa". Elokuvan paljastus siitä, että Hydra oli soluttautunut S.H.I.E.L.D.:iin, vaikutti suuresti MCU:hun sijoittuvan televisiosarjan "S.H.I.E.L.D. Agentit" ensimmäisen tuotantokauden kuuteen viimeiseen jaksoon.


text: Peter Quill / Tähtilordi ja joukko lainsuojattomia, kuten Gamora, pesukarhu Rocket, Drax Tuhoaja ja Groot, taistelevat pitääkseen voimakkaan pallon poissa ilkeän Ronanin käsistä.


text: Nicole Perlman aloitti käsikirjoituksen tekemisen vuonna 2009. Marvel Studios ilmoitti "Guardians of the Galaxy" -elokuvan tekemisestä heinäkuussa 2012. Elokuvan ohjasi James Gunn, joka oli Perlmanin ohella toinen käsikirjoittajista. Helmikuussa 2013 Chris Pratt valittiin pääosaan esittämään Peter Quilliä / Tähtilordia. Elokuva kuvattiin Lontoon Shepperton Studiosilla heinäkuusta lokakuuhun 2013, ja jälkituotanto päättyi 7. heinäkuuta 2014. Elokuva sai ensiesityksensä 21. heinäkuuta 2014 Hollywoodissa. "Guardians of the Galaxy" sai ensi-iltansa Yhdistyneessä kuningaskunnassa 31. heinäkuuta 2014, ja Pohjois-Amerikassa 1. elokuussa.


text: Thanos, superroisto "The Avengersin" lopputekstien aikana näytetystä kohtauksesta, esiintyy tässä elokuvassa liike- ja ääninäyttelijänään Josh Brolin. Gunn huomautti, että elokuvalla on yhteys "Avengers: Infinity Wariin". Useita muita merkittäviä esineitä nähdään Keräilijän museossa, kuten chitauri "The Avengersistä" ja pimeä haltija elokuvasta "Thor: The Dark World". Gunn kommentoi niiden esiintymistä, ”Keräilijän museossa on paljon tavaraa. Ja minulle se oli suurimmalta osin hauskaa. Marvel-fanina, antaa faneille jotain mihin he voivat pysäyttää blu-raynsa kotona ja vain poimia kaiken siellä olevan. Joten tässä sitä ollaan, tarkoitan, oikeasti kaikissa noissa laatikoissa oli jotain kiinnostavaa, joten se on aika hauskaa.” Ronanin rotu, kriit, esiteltiin ensi kertaa sarjan "S.H.I.E.L.D. Agentit" jaksossa ”T.A.H.I.T.I.”.


text: Rautamiehen, Kapteeni Amerikan, Thorin, Hulkin, Mustan Lesken, ja Haukansilmän on työskenneltävä yhdessä Kostajina pysäyttääkseen Ultron, ihmisten sukupuuttoa tavoitteleva teknologinen vihollinen, samalla kun he kohtaavat voimakkaat kaksoset Pietro ja Wanda Maximoffin, sekä uudenlaisen olennon nimeltä Vision.


text: DIsney julkisti tiedon "The Avengersin" jatko-osasta toukokuussa 2012, pian ensimmäisen elokuvan ilmestymisen jälkeen. Elokuussa 2012, Joss Whedon allekirjoitti sopimuksen käsikirjoittajaksi ja ohjaajaksi palaamisesta. Kesäkuussa 2013, Downey allekirjoitti sopimuksen Rautamiehen roolin uusimisesta toiseen ja kolmanteen "Avengers"-elokuvaan. 20. heinäkuuta 2013, San Diego Comic-Con Internationalissa, Whedon ilmoitti elokuvan lisänimen olevan "Age of Ultron". Elokuussa 2013, James Spaderin ilmoitettiin näyttelevän Ultronia. Second unit -kuvaukset alkoivat 11. helmikuuta 2014 Johannesburgissa, Etelä-Afrikassa. Elokuvan varsinaiset kuvaukset alkoivat maaliskuussa 2014 Surreyn Shepperton Studiosilla, ja lisäkuvaukset tehtiin Fort Bardissa ja useissa muissa paikoissa, kuten Italian Aostanlaaksossa, ja Soulissa, Etelä-Koreassa. Kuvaukset päättyivät 6. elokuuta 2014. "Avengers: Age of Ultron" sai ensiesityksensä Los Angelesissa on 13. huhtikuuta 2015, ja julkaistiin maailmanlaajuisesti 22. huhtikuuta alken, Pohjois-Amerikan ensi-illan ollessa 1. toukokuuta.


text: Elokuva vahvisti Lokin valtikassa olevan Mielikivi, yksi Ikuisuuskivistä, ja Brolin uusii Thanoksen roolin lopputekstien aikana näytetyssä kohtauksessa käsissään Ikuisuuden rautahanska. Elokuvassa on viittauksia myös vibraniumiin ja Wakandaan, jotka liittyvät molemmat Mustaan Pantteriin, esitellen molemmat asiat tähän elokuvauniversumiin ennen Mustan Pantterin sooloelokuvaa. Lisäksi elokuvassa Andy Serkis näyttelee Ulysses Klaue'ta, joka on perinteisesti ollut Mustan Pantterin vihollinen.


text: Varkaan nimeltä Scott Lang on autettava mentoriaan, tohtori Hank Pymiä, suojelemaan Muurahaismies-teknologiaa – joka kutistaa ihmisen mutta säilyttää keskikokoisen ihmisen lihasvoimat – sekä toteuttamaan ryöstön, joka pelastaa koko maailman.


text: "Ant-Manin" ohjasi Peyton Reed, Edgar Wrightin, Joe Cornishin, Adam McKayn ja Paul Ruddin käsikirjoittaessa elokuvan Wrightin ja Cornishin tarinan pohjalta. Elokuvassa esiintyvät Muurahaismiehenä sekä Scott Lang että Hank Pym. Edgar Wrightin oli alun perin tarkoitus sekä ohjata että käsikirjoittaa elokuvaa, mutta jätti projektin toukokuussa 2014 luovien erimielisyyksien vuoksi. Tammikuussa 2013, Feige ilmoitti, että "Ant-Man" olisi Marvel Cinematic Universen kolmannen vaiheen ensimmäinen elokuva. Mutta lokakuussa 2014, paljastettiin, että elokuva olisikin toisen vaiheen viimeinen elokuva. Esituotanto alkoi lokakuussa 2013, ja kuvaukset kestivät elokuusta joulukuuhun. Elokuvaa kuvattiin San Francisco, Fayetten piirikunnassa, Georgiassa, Pinewood Atlantalla, sekä Atlantan keskustassa. Joulukuussa 2013, Rudd valittiin näyttelemään Muurahaismiestä, ja tammikuussa 2014 Michael Douglas valittiin Pymin rooliin, mikä vahvisti Ruddin version Muurahaismiehestä olevan Scott Lang. "Ant-Man" sai ensiesityksensä maailmalla Los Angelesissa 29. kesäkuuta 2015, ja sai ensi-iltansa Ranskassa 14. heinäkuuta, sekä Pohjois-Amerikassa 17. heinäkuuta.


text: Elokuva sijoittuu useita kuukausia "Avengers: Age of Ultronin" tapahtumien jälkeen. Scott Lang yrittää soluttautua Kostajien uuteen tukikohtaan New Yorkin osavaltion pohjoisosissa, ja kohtaa Sam Wilsonin / Haukan, näyttelijänä Anthony Mackie. McKay ja Rudd päättivät lisätä Haukan "Ant-Maniin" katsottuaan "Captain America: The Return of the First Avengerin". Russon veljekset ohjasivat lopputekstien jälkeen näytetyn kohtauksen, joka oli kohtaus elokuvasta "", ja siinä Chris Evans, Anthony Mackie ja Sebastian Stan esiintyivät Steve Rogersin / Kapteeni Amerikan, Sam Wilsonin / Haukan sekä Bucky Barnesin / Talvisotilaan rooleissa.


text: Kapteeni Amerikka ja Kostajat jatkavat maailman suojelemista, mutta he jakautuvat kahdeksi vastakkaiseksi ryhmäksi, johtajinaan Kapteeni Amerikka ja Rautamies, kun taisteluiden aiheuttamat laajat vahingot laittavat poliitikot säätämään lakia rajoittamaan supersankareiden toimintaa.


text: Tammikuussa 2014, Anthony ja Joe Russo allekirjoittivat sopimuksen kolmannen "Captain America" -elokuvan ohjaamisesta, minkä he vahvistivat maaliskuussa 2014, Chris Evansin palatessa Kapteeni Amerikan rooliin, Feigen tuottajaksi, sekä Christopher Markusin ja Stephen McFeelyn käsikirjoittajiksi. Lokakuussa 2014 elokuvan viralliseksi nimeksi paljastettiin "Captain America: Civil War" ja paljastettiin myös, että Tony Stark / Rautamies esiintyy myös elokuvassa. Elokuvan on tarkoitus olla sovitus sarjakuvien "Sisällissota"-tarinasta. Se on kolmannen vaiheen ensimmäinen elokuva. Kuvaukset alkoivat huhtikuussa 2015 Atlantan Pinewood Studiosilla, ja päättyivät elokuussa 2015. "Captain America: Civil War" sai ensiesityksensä Hollywoodissa 12. huhtikuuta 2016. Se julkaistiin maailmanlaajuisesti 27. huhtikuuta 2016, ja Pohjois-Amerikassa 6. toukokuuta 2016.


text: Elokuva sijoittuu vuosi "Avengers: Age of Ultronin" tapahtumien jälkeen. "Captain America: Civil Warissa" esittelee MCU:n elokuviin Tom Hollandin esittämän Peter Parkerin / Hämähäkkimiehen sekä Chadwick Bosemanin esittämän T’Challan / Mustan Pantterin, joiden omat sooloelokuvat saavat ensi-iltansa vuosina 2017 ja 2018. Lopputekstien välissä näytettyä kohtausta varten, missä Musta Pantteri oli myöntänyt Kapteeni Amerikalle ja Bucky Barnesille turvapaikan Wakandasta, Joe ja Anthony Russo olivat saaneet "Black Pantherin" ohjaajalta Ryan Cooglerilta ohjeita siihen, miltä Wakandan tulisi näyttää.


text: Jouduttuaan auto-onnettomuuteen, joka teki lopun hänen neurokirurgin urastaan, Stephen Strange lähtee matkalle etsimään parannusta ja tapaa Muinaisen, joka alkaa opettaa tälle mystisen magian käyttöä.


text: Kesäkuussa 2010 Thomas Dean Donnelly ja Joshua Oppenheimer palkattiin tekemään käsikirjoitus elokuvasta Tohtori Oudosta. Tammikuussa 2013 Kevin Feige vahvisti Tohtori Oudon olevan osa elokuvien kolmatta vaihetta. Kesäkuussa 2014 Scott Derrickson palkattiin ohjaajaksi. Joulukuussa 2014 Benedict Cumberbatch palkattiin elokuvan päärooliin, ja Jon Spaihtsin vahvistettiin käsikirjoittavan elokuvan uudelleen. Joulukuussa 2015, C. Robert Cargill paljasti olleensa myös käsikirjoittamassa elokuvaa, ja huhtikuussa 2016 paljastettiin, että Derrickson paljasti itsekin osallistuneensa käsikirjoituksen tekoon. Esituotanto alkoi kesäkuussa 2014 ja kuvaukset marraskuun 2015 alussa Nepalissa. Vielä marraskuun aikana kuvaukset siirtyivät Longcross Studiosille Yhdistyneeseen kuningaskuntaan. Kuvaukset päättyivät New Yorkissa huhtikuussa 2016. "Doctor Strange" julkaistiin maailmanlaajuisesti Hongkongissa 13. lokakuuta 2016 ja Yhdysvalloissa 4. marraskuuta 2016.


text: Derrickson sanoi elokuvan tapahtumien kestävän ”suunnilleen” vuoden, päättyen ”samaan päivämäärään muun MCU:n kanssa”. "Doctor Strange" esittelee myös Agamotton silmän, mystisen reliikin, jolla voi manipuloida aikaa ja joka paljastuu elokuvan lopussa Ikuisuuskiveksi. Elokuvan lopputekstien välissä näytetty kohtaus sisältää Chris Hemsworthin näyttelemän Thorin cameoesiintymisen ja siinä hän tapaa Strangen, antaen johdatuksen "in" tapahtumiin. Kohtauksen ohjasi "Ragnarökin" ohjaaja Taika Waititi.


text: Galaksin Vartijat matkaavat avaruuden halki ja yrittävät pitää ryhmänsä koossa samalla, kun auttavat Peter Quilliä löytämään lisätietoa vanhemmistaan.


text: Heinäkuussa 2014 Nicole Perlman, toinen "Guardians of the Galaxyn" käsikirjoittajista, vahvisti Gunnin palaavan käsikirjoittamaan ja ohjaamaan elokuvalle jatko-osan. Joulukuussa 2014 Chris Pratt vahvisti palaavansa jatko-osaan Peter Quillin / Tähtilordin rooliin yhdessä muiden Vartijoiden näyttelijöiden kanssa. Lisäksi Pom Klementieff näyttelee Mantista, ja Kurt Russell Egoa. Kesäkuussa 2015 elokuvan nimeksi paljastettiin "Guardians of the Galaxy Vol. 2". Kuvaukset alkoivat helmikuussa 2016 Pinewood Atlantassa ja päättyivät kesäkuussa 2016. "Guardians of the Galaxy Vol. 2:n" on tarkoitus saada ensi-iltansa 5. toukokuuta 2017. "Guardians of the Galaxy Vol. 2" julkaistiin maailmanlaajuisesti Tokiossa 10. huhtikuuta 2017 ja Yhdysvalloissa 5. toukokuuta 2017.


text: Elokuva sijoittuu 2–3 kuukautta "Guardians of the Galaxyn" tapahtumien jälkeen. Yksi elokuvan lopputekstien aikana näytetyistä kohtauksista vihjaili Adam Warlockin tulevan esiintymään elokuvissa, Gunnin aiottua alun perin esitellä Warlock "Vol. 2:ssa". Hän kuitenkin kertoi Warlockin tulevan esiintymään tulevissa "Guardians"-elokuvissa, koska oli ”erittäin tärkeä osa” Marvel Cinematic Universen kosmista puolta. Suurmestari, jota näyttelee Jeff Goldblum, nähdään yhtenä lopputekstien taustalla tanssivista hahmoista ennen esiintymistään elokuvassa "Thor: Ragnarök".


text: Peter Parker yrittää tasapainoittaa elämänsä opiskelijana sekä sankarina nimeltä Hämähäkkimies.


text: 9. helmikuuta 2015 Sony Pictures ja Marvel ilmoittivat Sonyn tulevan julkaisemaan Hämähäkkimies-elokuvan yhdessä Marvel Studiosin johtaja Feigen sekä Amy Pascalin kanssa, Sony Picturesin säilyttäessä Hämähäkkimies-elokuvien omistus- ja jakeluoikeudet sekä lopullisen luovan hallinnan. Huhtikuussa 2015 Feige vahvisti hahmon olevan Peter Parker ja lisäsi, että Marvel on työstänyt Hämähäkkimiehen lisäämistä MCU:hun aikaisintaan lokakuusta 2014 asti, kun he ilmoittivat kaikkien kolmannen vaiheen elokuvien nimet ja ensi-illat, sanomalla, ”Marvel ei julkaise mitään virallisesti ennen kuin asia on lyöty lukkoon. Joten etenin lokakuussa suunnitelman A kanssa, suunnitelman B ollen, että jos [sopimus] Sonyn kanssa tapahtuu, miten kaikki muuttuisi. Olemme harkinneet [Hämähäkkimies-elokuvaa] niin kauan kuin olemme miettineet kolmatta vaihetta.” Kesäkuussa 2015, Tom Holland valittiin Hämähäkkimiehen rooliin ja Jon Watts valittiin elokuvan ohjaajaksi. Heinäkuussa 2015, John Francis Daley ja Jonathan Goldstein palkattiin käsikirjoittajiksi. Lisäksi käsikirjoittamiseen osallistuivat Watts, Christopher Ford, Chris McKenna ja Erik Sommers. Huhtikuussa 2016, vahvistettiin, että elokuvan virallinen nimi on "Spider-Man: Homecoming". Tuotanto alkoi Atlantan Pinewood Studiosilla kesäkuussa 2016. ja päättyi lokakuussa 2016. "Spider-Man: Homecoming" julkaistiin maailmanlaajuisesti TLC Chinese Theatressa 28. kesäkuuta 2017, Yhdistyneessä kuningaskunnassa on 5. heinäkuuta 2017 ja Yhdysvalloissa 7. heinäkuuta 2017.


text: Elokuva sijoittuu "Captain America: Civil Warin" tapahtumien jälkeen. Huhtikuussa 2016, Feige vahvisti, että elokuvassa esiintyisi aiempien MCU-elokuvien hahmoja, Robert Downey Jr.:n vahvistaessa pian sen jälkeen paluunsa Tony Starkin / Rautamiehen rooliin. Lisäksi Favreau, Paltrow ja Evans uusivat roolinsa Happy Hoganina, Pepper Pottsina, sekä Steve Rogersina / Kapteeni Amerikkana. Elokuvassa esiintyy myös "Iron Manissa" ja televisiosarjassa "S.H.I.E.L.D. Agentit" mainittu urakointiyhtiö Damage Control, jolle on suunniteltu omaa televisiosarjaa. Elokuvassa esiintyy useita edellisistä elokuvista tuttuja aseita, joita Toomes kätyreineen hyödyntää rikollisiin tarkoituksiinsa. Peter Parkerin koulussa, yksi luennoista käsittelee Sokovian sopimusta. Lisäksi koulussa on näytteillä Bruce Bannerin, Howard Starkin ja Abraham Erskinen valokuvat.


text: Karkotettuna universumin toiselle laidalle ilman vasaraansa, Thorin on voitettava gladiaattoritaistelu vanhaa ystäväänsä Hulkia vastaan ja palattava ajoissa takaisin Asgardiin pysättääkseen Helan sekä lähestyvän Ragnarökin.


text: Tammikuussa 2014 Marvel kertoi kolmannen "Thor"-elokuvan olevan kehityksessä, Craig Kylen ja Christopher Yostin toimiessa sen käsikirjoittajina. Elokuvan virallinen nimi, "Thor: Ragnarok" (joissakin maissa muodossa "Thor: Ragnarök"), julkistettiin lokakuussa 2014. Lokakuussa 2015 Taika Waititi osallistui neuvotteluihin elokuvan ohjaamisesta. Stephany Folsom palkattiin joulukuussa 2015 tekemään uusi käsikirjoitus. Tammikuussa 2017, Eric Pearsonin paljastettiin tehneen käsikirjoitus, Kylen, Yostin ja Folsomin saadessa kunnia tarinasta. Pearson, Kyle ja Yost saivat lopulta kaiken kunnian käsikirjoituksesta. Hemsworth, Hiddleston, Idris Elba ja Anthony Hopkins palaavat Thorin, Lokin, Heimdallin ja Odinin rooleihin, Cate Blanchett liittyessä näyttelijäkaartiin Helan roolissa. Kuvaukset alkoivat heinäkuussa 2016 Village Roadshow Studiosilla, Australiassa, ja päättyivät lokakuussa 2017. "Thor: Ragnarök" julkaistiin maailmanlaajuisesti Los Angelesissa 10. lokakuuta 2017, ja elokuvateattereissa 3. marraskuuta 2017.


text: Elokuva sijoittuu neljä vuotta "Thor: The Dark Worldin" tapahtumien jälkeen sekä "Avengers: Age of Ultronin" tapahtumien jälkeiseen aikaan ja suunnilleen samaan aikaan "Captain America: Civil Warin" ja "Spider-Man: Homecomingin" kanssa. Tuottaja Brad Winderbaum huomautti ”Asiat tapahtuvat nyt kolmannessa vaiheessa päällekkäin. Ne eivät ole niin toisiinsa lukittuja kuin ensimmäisessä vaiheessa.” Mark Ruffalo ja Benedict Cumberbatch esiintyvät elokuvassa Bruce Bannerin / Hulkin ja Stephen Strangen / Tohtori Oudon rooleissa. Elokuva paljastaa myös, että Odinin holvissa oleva Ikuisuuden rautahanska on väärennös, ja esittelee myös lopputekstien välissä näytetyssä kohtauksessa "Sanctuary II":n, Thanoksen aluksen.


text: T’Challa on palannut kotiinsa Wakandaan vain kokeakseen roolinsa sen kuninkaana ja suojelijana haastavaksi ajautuessaan pitkäaikaisen vihollisensa kanssa konfliktiin, jolla on maailmanlaajuiset seuraukset.


text: Dokumenttielokuvien tekijä Mark Bailey palkattiin tekemään käsikirjoitus "Black Panther" -elokuvalle tammikuussa 2011. Lokakuussa 2014 elokuva julkistettiin ja Chadwick Bosemanin paljastettiin tulevan näyttelemään Mustaa Pantteria. Tammikuussa 2016 elokuvan ohjaajavalinnaksi julkistettiin Ryan Coogler, ja seuraavan kuukauden aikana, Joe Robert Cole vahvistettiin elokuvan käsikirjoittajaksi. Huhtikuussa 2016, Feige vahvisti Cooglerin osallistuneen itsekin käsikirjoituksen tekemiseen. Kuvaukset alkoivat tammikuussa 2017 EUE/Screen Gemsin studiolla sekä Pinewood Atlantassa, ja päättyivät huhtikuussa 2017. "Black Panther" julkaistiin maailmanlaajuisesti Los Angelesissa 29. tammikuuta 2018, ja elokuvateattereissa 16. helmikuuta 2018.


text: Elokuva sijoittuu "Captain America: Civil Warin" tapahtumien jälkeen. Florence Kasumba, Serkis, Martin Freeman ja John Kani palaavat aiemmista MCU-elokuvista Ayon, Ulysses Klaue'n, Everett Rossin ja T’Chakan rooleihin. Lopputekstien jälkeen näytetyssä kohtauksessa Sebastian Stan tekee cameoesiintymisen Bucky Barnesina.


text: Kostajat kokoontuvat takaisin yhteen ja yhdistävät voimansa Galaksin Vartijoiden ja muiden sankareiden kanssa pysäyttääkseen Thanoksen, joka haluaa hallita avaruutta, aikaa ja todellisuutta Ikuisuuskivien avulla.


text: Elokuva julkistettiin lokakuussa 2014 nimellä "Avengers: Infinity War – Part 1". Huhtikuussa 2015, Marvel ilmoitti Anthony ja Joe Russon tulevan ohjaamaan elokuvan, ja toukokuussa Christopher Markusin ja Stephen McFeelyn käsikirjoittavan elokuvan. Marvel paljasti myöhemmin, että ensimmäinen osa julkaistaisiin vain nimellä "Avengers: Infinity War". Brolin palaa Thanoksen rooliin ja on osa laajaa näyttelijäkaartia, johon kuuluu muissa MCU-elokuvissa esiintyneitä näyttelijöitä. "Infinity Warin" kuvaukset alkoivat Atlantassa tammikuussa 2017 ja päättyivät heinäkuussa 2017. Lisäkuvaukset sijoittuvat Skotlantiin. "Avengers: Infinity War" julkaistiin maailmanlaajuisesti Los Angelesissa 23. huhtikuuta 2018. Se sai joissain maissa ensi-iltansa 25. huhtikuuta 2018 ja Yhdysvalloissa 27. huhtikuuta 2018.


text: Elokuva sijoittuu neljä vuotta "Guardians of the Galaxy Vol. 2:n" tapahtumien ja kaksi vuotta "Captain America: Civil Warin" tapahtumien jälkeen. Marvel on kylvänyt "Infinity Warin" siemeniä jo varhaisimmista elokuvistaan asti, esittelemällä niiden MacGuffineina Ikuisuuskivet: Tesserakti / Tilakivi elokuvassa "Captain America: The First Avenger", Lokin valtikka / Mielikivi elokuvassa "The Avengers", Aether / Todellisuuskivi elokuvassa "Thor: The Dark World", Pallo / Voimakivi elokuvassa "Guardians of the Galaxy", ja Agamotton silmä / Aikakivi elokuvassa "Doctor Strange". Lisäksi Ikuisuuden rautahanska on nähty Thanoksen käsissä elokuvassa "Avengers: Age of Ultron". "Captain America: The First Avengeristä" tuttu Punakallo esiintyy elokuvassa viimeisen Ikuisuuskiven, Sielukiven, haltijana, Ross Marquandin korvatessa Hugo Weavingin paikan hahmon näyttelijänä. Lopputekstien jälkeen näytetyssä kohtauksessa Nick Fury lähettää hätäsignaalin laitteella, jonka näytöllä näkyy Carol Danversin / Kapteeni Ihmeen tunnus.


text: Kostajien sisällissodan jälkeen Scott Lang joutuu käsittelemään tekojensa seurauksia isänä ja supersankarina, samalla kun hän ja Ampiaiseksi ryhtynyt Hope van Dyne päätyvät suorittamaan yhdessä uutta tehtävää.


text: "Ant-Man and the Wasp" julkistettiin lokakuussa 2015. Peyton Reed vahvisti marraskuussa 2015 palaavansa ohjaajaksi, ja vahvisti myös Ruddin ja Lillyn paluut Scott Langin / Muurahaismiehen sekä Hope van Dynen / Ampiaisen rooleihin. Joulukuussa 2015 Andrew Barrerin, Gabriel Ferrarin ja Ruddin paljastettiin palaavan käsikirjoittajiksi. Helmikuussa 2017, Michael Douglas vahvisti palaavansa Hank Pymin rooliin. Kuvaukset alkoivat Atlantassa elokuussa 2017 ja lisäkuvaukset sijoittuivat San Fransiscoon. Kuvaukset päättyivät marraskuussa 2017. Stephen Broussard toimi myös elokuvan tuottajan Feigen kanssa. "Ant-Man and the Wasp" julkaistiin maailmanlaajuisesti Hollywoodissa 25. kesäkuuta 2018. Elokuvan suunniteltu ensi-ilta on 6. heinäkuuta 2018.


text: Elokuva sijoittuu kaksi vuotta "Captain America: Civil Warin" tapahtumien jälkeen ja juuri ennen "Avengers: Infinity Warin" tapahtumia. Lopputekstien välissä näytetyssä kohtauksessa Hank Pym, Hope van Dyne ja Janet van Dyne muuttuvat tuhkaksi "Avengers: Infinity Warin" tapahtumien vuoksi.


text: Lyhenteiden merkitykset


text: 1990-luvulla Carol Danvers joutuu osaksi kahden avaruusoliorodun välistä sotaa, mikä johtaa hänen tulemiseensa yhdeksi voimakkaimmista supersankareista.


text: Toukokuussa 2013 "The Hollywood Reporter" raportoi Marvelin työstävän käsikirjoitusta Neiti Ihmeestä. Lokakuussa 2014 kyseinen elokuva, nykyiseltä nimeltään "Captain Marvel", julkistettiin, ja sen päähenkilön kerrottiin olevan Carol Danvers. Huhtikuussa 2015 Nicole Perlman ja Meg LeFauve paljastettiin elokuvan käsikirjoittajiksi. Vuoden 2016 San Diego Comic-Conissa vahvistettiin, että Brie Larson näyttelee Carol Danversia. Huhtikuussa 2017 Anna Boden ja Ryan Fleck palkattiin elokuvan ohjaajiksi. Elokuussa Geneva Robertson-Dworetin paljastettiin korvanneen Perlmanin ja LeFauven elokuvan käsikirjoittajana. Lopulta käsikirjoittajiksi kreditoitiin Boden, Fleck, Robertson-Dworet ja Jac Schaeffer. Sijaintien kuvaukset alkoivat tammikuussa 2018, varsinaisten kuvausten saatua alkunsa Kaliforniassa maaliskuussa 2018 ja kestäessä heinäkuuhun asti. Elokuvan suunniteltu ensi-ilta on 8. maaliskuuta 2019.


text: Elokuva sijoittuu 1990-luvulle. Jackson, Djimon Hounsou, Lee Pace ja Clark Gregg palaavat elokuvassa Nick Furyn, Korathin, Ronanin ja Phil Coulsonin rooleihin, minkä lisäksi elokuva tulee esittelemään avaruusoliorodun skrullit MCU:hun.


text: Elokuva julkistettiin lokakuussa 2014 nimellä "Avengers: Infinity War – Part 2". Huhtikuussa 2015 Marvel ilmoitti Anthony ja Joe Russon tulevan ohjaamaan elokuvan, ja toukokuussa Christopher Markusin ja Stephen McFeelyn käsikirjoittavan elokuvan. Heinäkuussa 2016 Marvel paljasti, että elokuvan nimeä muutetaan ja sitä kutsuttiin toistaiseksi vain "nimeämättömäksi "Avengers"-elokuvaksi". Uusi nimi, "Avengers: Endgame", paljastettiin joulukuussa 2018. Brolin palaa Thanoksen rooliin ja on osa laajaa näyttelijäkaartia, johon kuuluu muissa MCU-elokuvissa esiintyneitä näyttelijöitä. Kuvaukset alkoivat elokuussa 2017 ja kestivät tammikuuhun 2018 asti. Elokuvan suunniteltu ensi-ilta on 26. huhtikuuta 2019.


text: Matkustaessaan ystäviensä kanssa kesän ajaksi Eurooppaan, Peter Parker joutuu salaa auttamaan Nick Furya selvittämään eri puolilla kyseistä maanosaa riehuvien salaperäisten olentojen arvoituksen.


text: Joulukuussa 2016 Sony Pictures asetti "Spider-Man: Homecomingin" jatko-osan ensi-illaksi 5. heinäkuuta 2019. Vuosi myöhemmin Wattsin vahvistettiin palaavan ohjaajaksi. Chris McKenna ja Erik Sommers, kaksi ensimmäisen elokuvan käsikirjoittajista, palaavat jatko-osan käsikirjoittajiksi. Holland paljasti kesäkuussa 2018 elokuvan nimeksi "Spider-Man: Far From Home". Kuvaukset alkoivat Englannissa heinäkuun 2018 alussa, sijoittuen Hertfordshireen ja Lontooseen, ja päättyivät lokakuussa 2018.


text: Elokuvan tapahtumat sijoittuvat "Avengers: Endgamen" jälkeen. Jackson ja Cobie Smulders palaavat edellisistä MCU-elokuvista Nick Furyn ja Maria Hillin rooleihin.


text: Kolme nimeämätöntä elokuvaa tulevat saamaan ensi-iltansa 1. toukokuuta ja 6. marraskuuta 2020. Lisäksi kuusi nimeämätöntä elokuvaa tulee saamaan ensi-iltansa 12. helmikuuta, 7. toukokuuta ja 5. marraskuuta 2021 sekä 18. helmikuuta, 6. toukokuuta ja 29. heinäkuuta 2022. Marvel oli aiemmin asettanut yhden nimeämättönän elokuvan ensi-iltapäivämääräksi 31. heinäkuuta 2020 ennen kuin se poistettiin julkaisuaikataulusta lokakuussa 2018. Lokakuussa 2016 Feige sanoi kyseessä olevan yhdistelmä siitä siitä mitkä elokuvat sopisivat näille päivämäärille sekä pienen joustavuuden sallimisesta, sanoen, ”Tiedämme mitkä [elokuvat] haluaisimme vuodelle 2020. Olemme vuosien aikana olleet riittävän onnekkaita, että kyse on yleensä ollut samasta asiasta, mutta jätämme aina itsellemme mahdollisuuden kutoa ja sovitella jos täytyy. Mutta nyt lähestymme vuotta 2020 ja meillä on ideoita ja alamme kiinteyttää vuodet sen jälkeen.” Feigellä ja Marvelilla on ideoita elokuville vuoteen 2021 asti, ja lisää tarinoita suunniteilla tarinoita vuoteen 2028 asti. Tämän seurauksena Marvelilla on 20 elokuvaa, jotka ”ovat tarkoituksella aivan erilaisia yksikään aiempi elokuva.”


text: Lokakuussa 2014 Feige sanoi neljännen vaiheen elokuvista, että ”Emme aio puhua yksityiskohtaisesti yhdenkään noiden elokuvien tarinasta, juonesta, tai siitä mitä yhdellekään niiden hahmoista tulee tapahtumaan. Itse asiassa, jopa puhuminen yhdestäkin hahmosta – joka tullaan näkemään noissa elokuvissa – tulee olemaan juonipaljastus siitä mitä tapahtuu tai ei tapahdu aiemmissa elokuvissa.” Huhtikuussa 2016 Feige lisäsi Marvelin olevan työstämässä vain sitä mitä on julkistettu vuoden 2019 loppuun mennessä. Vuoden kuluttua Feige huomautti, ”Meillä on idea [siitä miltä MCU näyttää "Infinity Warin" jälkeen], ja se tulee olemaan hyvin, hyvin erilainen,” mutta varoitti, että Marvel ei ”aktiivisesti keskustellut mistään ["Avengers: Endgamen"] jälkeen” paitsi aikataulun asettamisesta "Spider-Man: Far From Homelle" ja että "Guardians of the Galaxy Vol. 3" oli kehityksessä. Ei ollut myöskään varmaa jatkaisiko Marvel elokuvien ryhmittelyä vaiheisiin kolmannen vaiheen päätyttyä, vaan että tämä ”voisi olla uusi asia.” Feigen mukaan Marvel toivoo voivansa julkistaa tulevat elokuvat "Avengers: Endgamen" ensi-illan jälkeen. Kolmas "Spider-Man" -elokuva on myös suunnitteilla.


text: Potentiaalisiin elokuvaprojekteihin kuuluvat:


text:
Karkureihin perustuvaa elokuvaa oli iteroitu useita kertoja. Brian K. Vaughan palkattiin alun tekemään käsikirjoitus toukokuussa 2008. Huhtikuussa 2010 Marvel palkkasi Peter Sollettin ohjaajaksi, ja toukokuussa Drew Pearce palkattiin uudeksi käsikirjoittajaksi. Syyskuussa 2013 Pearce kuitenkin paljasti, että "Runaways"-elokuva oli hyllytetty "The Avengersin" tieltä, ja että elokuva tultaisiin aikaisintaan julkaisemaan osana elokuvauniversumin kolmatta vaihetta. Lokakuussa 2014, kun Marvelin kolmannen vaiheen elokuvat julkistettiin ilman, että "Runaways" oli yksi niistä, Feige sanoi projektilla olevan ”yhä mahtava käsikirjoitus, jota säilytetään käsikirjoitusten holvissa”, lisäten, ”Haluaisimme joku päivä toteuttaa "Runawaysin". Keskustellessamme televisiosarjoista sekä tulevista elokuvista, se on yksi, jonka otamme aina puheeksi, koska meillä on kiinteä luonnos siitä. Mutta toisaalta, emme voi toteuttaa niitä kaikkia.” Elokuussa 2016 Marvel Television julkisti tilausvideopalvelu Hulun tilanneen pilottijakson sekä muutaman ylimääräisen käsikirjoituksen "Runaways"-televisiosarjalle. Sarja sai ensiesityksensä marraskuussa 2017.
Huhtikuussa 2013 Feige mainitsi Epäinhimilliset yhtenä aiheena, jonka hän uskoi voitavan sovittaa elokuvaksi studion julkaisuohjelmassa. Elokuussa 2014 elokuvalla oli alustava käsikirjoitusluonnos, jonka oli laatinut Joe Robert Cole. Elokuva julkistettiin lokakuussa 2014, ja sen suunniteltu ensi-ilta on 12. heinäkuuta 2019. Lokakuussa 2015, Cole ei ollut enää mukana projektissa, eikä yhtäkään hänen käsikirjoitusluonnoksistaan tultaisi käyttämään. Huhtikuussa 2016, "Inhumans" poistettiin julkaisuaikataulusta, eikä olisi enää osa kolmatta vaihetta. Heinäkuussa 2016, Feige sanoi, että "Inhumans" olisi ”varmuudella” osa keskustelua vuosille 2020 ja 2021 kaavailluista elokuvista, lisäten saman vuoden marraskuussa, että hän oli yhä optimistinen siitä, että elokuva olisi osa neljättä vaihetta. Epäinhimillisten rotu esiteltiin MCU:n maailmassa ensimmäisen kerran "S.H.I.E.L.D. Agentit" -sarjan toisella tuotantokaudella 2014–2015. Marraskuussa 2016, Marvel Television julkisti televisiosarjan "Inhumans", joka sai ensiesityksensä ABC-kanavalla syyskuussa 2017, kahden ensimmäisen jakson saatua ensiesityksensä aiemmin saman kuukauden aikana Imax-teattereissa. Sarjan ei ollut tarkoitus olla muutettu versio elokuvasta. ABC lopetti sarjan yhden tuotantokauden jälkeen toukokuussa 2018.


title: Iso-Ätämö

text: Iso-Ätämö on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077) ja on Ropakonjoen valuma-alueen suurin järvi.


title: Iso-Ätämö

text: Ison-Ätämön pinta-ala on 37,31 hehtaaria ja korkeus merenpinnasta 109,0 metriä. Muodoltaan järvi on lähes pyöreä. Järvi on matala, ja sen suurin syvyys on vain noin kaksi metriä. Järvi on luontaisesti humushapan, karu ja ruskeavetinen. Kasviekologiselta järvityypiltään se on määritelty vähäravinteiseksi korteruokojärveksi ("Equisetum-Phragmites"-tyyppi).


title: Iso-Ätämö

text: Ison Ätämön lasku-uomana on Ropakonjoen sivuhaara Koskueenoja. Koskueenojan valuma-alueeseen kuuluvat myös Ropakonjoen valuma-alueen kaksi muuta yli yhden hehtaarin laajuista järveä: Pikku-Ätämö, joka laskee Isoon-Ätämöön Ätämönuiton suon poikki kulkevan suo-ojan kautta, sekä laskujoeton harjujärvi Pikku-Valkee, joka on yhteydessä Isoon- ja Pikku-Ätämöön kaikkien kolmen järven rantaan ulottuvan Ätämönuiton suon kautta.


title: Iso-Ätämö

text: Ison-Ätämön koko valuma-alue, johon sisältyvät myös sen yläpuolisten Pikku-Ätämön ja Pikku-Valkeen valuma-alueet on järven hoitosuunnitelmassa vuonna 2005 esitetyn arvion mukaan laajuudeltaan noin 287 hehtaaria. Valuma-alue on pääosin suota ja metsää, ja sen länsiosaan ulottuu laaja pohjavesialue. Ison-Ätämön lähivaluma-alue on noin 128,7 hehtaaria, missä on mukana myös järven oma pinta-ala. Valuma-alueella ei ole viljelystä eikä vakinaista asutusta. Vapaa-ajanasutusta sen sijaan on kaikkien kolmen järven rannoilla. Isoon-Ätämöön kaakosta laskeva noin 8 hehtaarin laajuinen suo on ojitettu, Ison- ja Pikku-Ätämön ja Pikku-Valkeen väliin jäävä Ätämönuiton mäntyräme on ojittamaton. Järven lähivaluma-alueen maaperä koostuu hiekkamoreenista, jossa paikoin on kalliopaljastumia, turvemaasta (sekä sara- että rahkasammalturvetta) ja karkeasta hiekasta koostuvista jäätikköjokimuodostumista.


title: Iso-Ätämö

text: Iso-Ätämö, samoin kuin Pikku-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Ison-Ätämön pinta-alasta kuuluu Natura-alueeseen noin 10 hehtaaria ja sen lähivaluma-alueesta noin 41 hehtaaria.


title: Newman/Haas Racing

text: Newman/Haas Racing oli yhdysvaltalainen moottoriurheilutalli. Sen perustivat Carl Haas ja Paul Newman vuonna 1982. Talli kilpaili CART- ja Champ Car -sarjoissa sekä IndyCar-sarjassa ennen lopettamistaan vuonna 2011.


title: Newman/Haas Racing

text: Newman/Haas Racing voitti kuljettajien mestaruuden CART-sarjassa vuosina 1984, 1991, 1993 ja 2002, sekä dominoi Champ Caria sen koko olemassaolon ajan jolloin Sébastien Bourdais sarjan kaikki mestaruudet. Champ Carin lopetettua talli liittyi IndyCar-sarjaan vuonna 2008. Newman/Haasilla ajoivat muun muassa Mario Andretti, Michael Andretti, Nigel Mansell, Cristiano da Matta ja Christian Fittipaldi.


title: Newman/Haas Racing

text: Paul Newmanin kuoltua vuonna 2008 tallin rahoitus oli vaakalaudalla. Vuosina 2007–2010 tallin omistuksessa oli mukana myös Mike Lanigan, mutta Carl Haas osti hänet ulos. Kauden 2011 jälkeen tallilla ei ollut enää varaa ensi vuoden investointeihin ja 81-vuotiaan Haasin terveys alkoi heiketä. Tämän vuoksi perinteikäs talli päätti lopettaa toimintansa samana vuonna.


title: Lucas Lingman

text: Lucas Lingman (s. 25. tammikuuta 1998 Espoo) on suomalainen jalkapalloilija, pelipaikaltaan hyökkäävä keskikenttäpelaaja. Hän edustaa Veikkausliigassa pelaavaa RoPS:ia.


title: Lucas Lingman

text: Lingman pelasi ensimmäisen miesten sarjaottelunsa 4. toukokuuta 2014, kun hänen edustamansa HJK:n reservijoukkue Klubi 04 voitti Kakkosen ottelussa KäPan vieraissa maalein 3–1. Yhteensä Lingman pelasi Klubi 04:ssä kauden 2014 aikana 18 sarjaottelua, joissa hän teki yhden maalin. Veikkausliigassa Lingman teki ensiesiintymisensä 30. elokuuta 2015, kun HJK hävisi vieraissa Ilvekselle 0–1. Yhteensä Lingman pelasi vuonna 2015 neljä ottelua Veikkausliigassa, 16 Kakkosessa ja lisäksi kaksi Klubi 04:n nousukarsintaottelua.


title: Lucas Lingman

text: Lingman solmi huhtikuussa 2016 vuoden 2018 loppuun saakka kestävän jatkosopimuksen HJK:n kanssa.


title: Lucas Lingman

text: HJK


title: Koripallon Afrikan-mestaruuskilpailut 2015

text: Vuoden 2015 koripallon Afrikan-mestaruuskilpailut pelattiin Tunisiassa 19.-30. elokuuta. Kisojen lopputurnaukseen selviytyi 16 maata. Mestaruuden voitti historian ensimmäisen kerran Nigeria, joka voitti loppuottelussa Angolan pistein 74–65. Pronssiottelussa isäntämaa Tunisia voitti Senegalin. Turnauksen arvokkain pelaaja oli Nigerian Chamberlain Oguchi ja korikuningas Senegalin Gorgui Dieng.


text: Nigeria sai mestaruutensa myötä paikan Rion vuoden 2016 kesäolympialaisiin. Angola, Tunisia ja Senegal saivat jatkokarsintapaikat.


title: Allerdale

text: Allerdale on Englannin kunta, joka sijaitsee Irlanninmeren rannalla Luoteis-Englannissa. Vuonna 2014 kunnassa oli 96 471 asukasta. Kunnan keskusta on Workington.


title: Allerdale

text: Allerdale on perustettu vuonna 1974. Kunta on saanut nimensä alueella sijainneista entisen Cumberlandin kreivikunnan kihlakunnista.


title: Jonah Berger

text: Jonah Berger on markkinoinnin professori Pennsylvanian yliopiston Wharton Schoolissa Yhdysvalloissa. Hän on tuotteiden ja palveluiden suosituksi tekemisen, viraalimarkkinoinnin, trendien ja sosiaalisen vaikuttamisen ekspertti. Hänen vuonna 2013 julkaistu kirjansa "Contagious: Why Things Catch On" on sekä The New York Times- että The Wall Street Journal -julkaisujen kirjalistojen bestseller. Kirja on julkaistu yli 30 kielellä.


title: Jonah Berger

text: Berger on opiskellut markkinoinnin tohtoriksi Stanfordin yliopiston bisneskoulussa.


title: Ademir (jalkapalloilija, 1995)

text: Ademir Candido de Sousa Neto (taiteilijanimeltään Ademir, s. 30. tammikuuta 1995 Diadema) on brasilialainen jalkapalloilija. Pelipaikaltaan Ademir on hyökkääjä.


title: Ademir (jalkapalloilija, 1995)

text: Desportivo Brasilin kasvatti Ademir aloitti ammattilaisuransa Ponte Pretassa kaudella 2013, jolloin hän pelasi yhdessä Série A:n ottelussa. Vuonna 2014 hän oli lainalla Penapolensenssa pelaten kolme Série D:n ottelua. Tammikuussa 2015 Ademir siirtyi lainalle Cuiabá Esporte Clubeen. Elokuussa 2015 Ademir siirtyi loppukauden kestävällä lainasopimuksella Suomen Veikkausliigassa pelaavaan Helsingin Jalkapalloklubiin.


title: Huawei Ascend G630

text: Huawei Ascend G630 on Huawein valmistama matkapuhelin, jossa 1,2 gigahertsin neliydin suoritin ja 4 Gt tallennustilaa. Puhelin tuli kauppoihin maaliskuussa 2014.


title: Kristian Sbaragli

text: Kristian Sbaragli (s. 8. toukokuuta 1990 Empoli) on italialainen maantiepyöräilijä. Hän on edustanut ammattilaisurallaan eteläafrikkalaista MTN-Qhubeka / Dimension Data -tallia 2013–2017 ja Israel Cycling Academya vuodesta 2018.


title: Kristian Sbaragli

text: Sbaragli voitti Espanjan ympäriajossa 2015 Castellóniin päättyneen kymmenennen etapin ennen John Degenkolbia.


title: Kristian Sbaragli

text: Lähteet: Pro Cycling Stats, Cycling Archives


title: Charonda Williams

text: Charonda Regina Williams (s. 27. maaliskuuta 1987) on yhdysvaltalainen pikajuoksija, joka kilpailee 100 ja 200 metrillä. Williamsin ennätys sadalla metrillä on 11,07, jonka hän juoksi kesäkuussa 2013. 200 metrin ennätys 22,32 syntyi heinäkuussa 2015.


title: Charonda Williams

text: Williams on edustanut Yhdysvaltoja kaksi kertaa maailmanmestaruuskilpailuissa 200 metrin juoksussa. Berliinin maailmanmestaruuskilpailuissa 2009 hän pääsi välieriin. Moskovan maailmanmestaruuskilpailuissa 2013 hän oli loppukilpailun kuudes ajalla 22,81.


title: Charonda Williams

text: Williams voitti 200 metrillä Timanttiliigan kokonaiskilpailun vuonna 2012. Hän voitti seitsemästä osakilpailusta kaksi (Tukholma ja Lontoo).


title: Mikropaleontologia

text: Mikropaleontologia on paleontologian haara, joka tutkii mikrofossiileja tai fossiileja, joiden organismien ja sen morfologian ja tunnusomaisten piirteiden näkemiseen tarvitaan mikroskooppia.


title: Mikropaleontologia

text: Mikrofossiilit ovat fossiileja, jotka eivät ole yleensä neljää millimetriä suurempia ja ovat tavallisesti pienempiä kuin yksi millimetri. Niiden tutkimiseen vaaditaan valo- tai elektronimikroskooppia. Fossiilit, joita voidaan tutkia paljaalla silmällä tai pienitehoisella suurennuksella kuten suurennuslasilla tai luupilla, kutsutaan makrofossiileiksi.


title: RocknRolla

text: RocknRolla on vuonna 2008 ensi-iltansa saanut rikoselokuva, jonka on ohjannut Guy Ritchie.


title: RocknRolla

text: Lenny Cole (Tom Wilkinson) ja hänen kumppaninsa Archy (Mark Strong) päättävät tehdä maakauppoja venäläismafiaan kuuluvan Uri Omovichin (Karel Roden) kanssa käyttäen apunaan kieroa virkamiestä (Jimi Mistry). Samalla Lenny Cole huiputtaa pikkurikollista One Twota (Gerard Butler) ja hänen jengiään Wild Bunchia, jotka jäävät tälle suuren rahasumman velkaa. One Two ja hänen kumppaninsa päättävät kuitenkin viedä venäläisen rahat tämän uskotun kirjanpitäjän Stellan (Thandie Newton) avulla.


title: RocknRolla

text: Kauppojen jälkeen Omovich lainaa korvaamattoman maalauksen Colelle heidän ystävyytensä merkiksi, mutta Colen poikapuoli, itsemurhansa lavastanut ja huumeita käyttävä rokkari Johnny Quid (Toby Kebbell) varastaa maalauksen. Lenny Cole ja Archy palkkaavat rokkarin managerit (Jeremy Piven ja Ludacris) etsimään tämän ja varastetun maalauksen. Maalaus päätyy mutkien kautta ensin One Twolle ja häneltä Stellalle, jolta maalauksen oikea omistaja Omovich lopulta löytää teoksen. Omovich käskee oikean kätensä Victorin (Dragan Mićanović) teloittaa Stellan petturina.


title: RocknRolla

text: Archy tuo Johnny Quidin ja tämän managerit sekä Wild Bunchin jäsenet tyhjään varastorakennukseen Lenny Colen teloitettavaksi. Paikallaolijoille paljastuu kuitenkin että Cole on välittänyt vuosia tietoja poliisille, ja kaikki kääntyvät häntä vastaan. Archy teloittaa Colen ja vapauttaa vangit.


title: RocknRolla

text: Näyttelijä Thandie Newton sanoi vuonna 2008 haastattelussa Ritchien suunnittelevan kolmen RocknRolla-elokuvan tekemistä. Vuonna 2011 Ritchie sanoi haastattelussa että hän on tehnyt käsikirjoituksen elokuvan jatko-osaan.


title: Geoarkeologia

text: Geoarkeologia on monitieteellinen lähestymistapa, joka käyttää maantieteen, geologian ja muiden geotieteiden tekniikoita tutkiakseen arkeologisia aihepiirejä.


title: Geoarkeologia

text: Arkeologinen geologia on Werner Kasigin vuonna 1980 keksimä termi. Se on geologian osa-alue, joka painottaa maan ainesosien merkitystä ihmiselämälle.


title: Geoarkeologia

text: Viime vuosikymmenien aikana arkeologit ja historoitsijat ovat kokeneet tarvetta rekonstruoida muinaisen asutuksen historiaa, mutta ei vain pelkästään kaivetun materiaalin avulla, vaan myös paleontologisilla parametreillä.


title: Lautelan taistelun muistomerkki

text: Lautelan taistelun muistomerkki on kahden vapaussoturin muistolle omistettu muistomerkki Somerolta Kiikalaan johtavan maantien (yhdystie 2410) varrella Someron Lautelassa. Muistomerkissä olevan reliefin on suunnitellut kuvanveistäjä Felix Nylund, ja se paljastettiin 21. kesäkuuta 1939.


title: Lautelan taistelun muistomerkki

text: Lautelan taistelu käytiin osana Suomen sisällissotaa 22. huhtikuuta 1918 kun Turun suunnasta tulleet punaiset olivat pakenemassa kohti Lahtea päämääränään paeta Venäjälle. Muutamaa päivää aiemmin oli taisteltu Kiikalan Rekijoella, ratkaisevassa taistelussa Lautelassa punaiset nostivat valkoisen lipun antautumisen merkiksi, mutta kahden valkoisen taistelijan lähtiessä antautuneiden suuntaan, avasivat tulen konekiväärillä ja pakenivat.


title: Paul McGuigan (ohjaaja)

text: Paul McGuigan (s. 19. syyskuuta 1963 Bellshill, Skotlanti) on skotlantilainen elokuvaohjaaja.


title: Rafael Holmström

text: Anton Rafael Leopold Holmström (19. joulukuuta 1899 Helsinki – 1. joulukuuta 1967) oli suomalainen teologian tohtori, filosofian maisteri ja rehtori.


title: Rafael Holmström

text: Holmströmin vanhemmat olivat Uudenmaan lääninhallituksen lääninkirjanpitäjä Anton Wilhelm Holmström (1864–1945) ja Edla Holmgren (k. 1930). Hän oli naimisissa vuodesta 1926 Aino Olivia Alhon kanssa.


title: Rafael Holmström

text: Holmström pääsi ylioppilaaksi Helsingin suomalaisesta normaalilyseosta 1918. Hän valmistui Helsingin yliopistosta filosofian kandidaatiksi ja maisteriksi 1923 sekä suoritti teologian erotutkinnon 1924 sekä kasvatusopillisen tutkinnon 1927. Holmström vihittiin papiksi 1924. Myöhemmin Holmström valmistui vielä teologian kandidaatiksi 1930, teologian lisensiaatiksi 1937 ja teologian tohtoriksi 1940. Hänen väitöskirjansa käsitteli piispa Eerikki Eerikinpoika Sorolaista.


title: Rafael Holmström

text: Holmström oli aluksi väliaikaisena pappina Sahalahdella, Pornaisissa, Vanajalla ja Tyrvännöllä sekä Hattulassa. Hän oli sitten 1926–1937 Hämeenlinnan lyseon uskonnon ja filosofian alkeiden vanhempana lehtorina ja Hämeenlinnan tyttökoulun uskonnon opettajana. Tämän jälkeen Holmström toimi Helsingin suomalaisessa normaalilyseossa vanhempana lehtorina 1937–1939, yliopettajana 1939–1959 ja rehtorina 1942–1959.


title: Rafael Holmström

text: Holmström oli Hämeenlinnan kaupunginvaltuuston jäsen 1933–1937, Helsingin kaupungin raittiuslautakunnan puheenjohtaja 1949–1951 ja Raittiuden Ystävien puheenjohtaja 1947–1965.


title: Würzburger Kickers

text: Würzburg Kickers on saksalainen jalkapalloseura, joka pelaa Saksan kolmanneksi korkeimmalla sarjatasolla. Kickers nousi sarjaan kaudeksi 2015–2016 Baijerin alueellisesta sarjasta.


title: Ruotsalaiset saappaat

text: Ruotsalaiset saappaat on Henning Mankellin vuonna 2015 ilmestynyt romaani. Se on itsenäinen jatko-osa kirjalle "Italialaiset kengät". Päähenkilö, eläkkeellä oleva kirurgi Frederik Welin herää kun huomaa talonsa olevan tulessa. Tulipalo oli luultavasti tuhopoltto.


title: Koiviston paikallistie

text: Koiviston paikallistie eli yhdystie 16757 on Liikenneviraston museotie Äänekoskella. Koivistonkylän kautta kulkeva tie liittyy molemmista päistä kantatiehen 69. Sorapintaisen tien pituus on 2,9 kilometriä ja se otettiin museotieksi vuonna 1998.


title: Koiviston paikallistie

text: Vanha Laukaantie on historiallinen, alkujaan polkureitistä syntynyt tieyhteys Pälkäneeltä muun muassa Jämsän, Jyväskylän ja Palokan kautta vanhan Laukaan pitäjän Koiviston kylään, jossa on ollut ensimmäinen talo jo 1590-luvulla. Vanhasta Laukaantiestä on talvireittinä merkintä vuodelta 1640 ja kesätie on merkitty kartalle 1696. Tie oli Hämeenlinnasta Koivistoon kärrytie viimeistään vuodesta 1786 lähtien. Koivistonkylän kautta kulki myös Kuopion ja Vaasan välinen tieyhteys, joka rakennettiin ratsupoluksi vuoteen 1787 mennessä. Kylästä tuli tärkeä risteyskohta, jonka merkitys heikkeni vasta 1800-luvun puolivälissä uusien suorempien tieyhteyksien myötä.


title: Koiviston paikallistie

text: Museotien korkeusvaihtelu ja linjaus on suurimmaksi osaksi peräisin Kuopio–Vaasa tiestä vuodelta 1787. Tietä on levennetty 1800-luvulla ja vielä myöhemmin, kun autoliikenne alkoi. Koiviston paikallistielle on tyypillistä mutkittelu peltoaukeilla. Sorapintainen tie luo kuvan 1930-luvun tiemaisemasta.


title: Koiviston paikallistie

text: Koiviston paikallistien varrella on neljä kivistä kilometripylvästä, yksi on muita melkoisesti matalampi ja kolme on malliltaan samankaltaisia, nelikulmaisia ja solakoita, korkeudeltaan noin 1,8-metrisiä. Näissä kilometripylväissä on kahdella sivulla sileäksi hakattu ja valkoiseksi maalattu alusta kilometrinumeroille. Pylväät on sijoitettu kulma tielle päin niin, että tiellä kulkijalle näkyy yksi kilometriluku. Korkeat pylväät ovat 1800- ja 1900-lukujen vaihteessa käytettyä niin sanottua venäläistä mallia, ne saattavat olla myös 1920- tai 1930-lukujen korjauksissa käytettyjä pylväitä. Todennäköisesti pylväät on asetettu paikoilleen 1930-luvun tienkorjauksessa ja ne ovat alkuperäisillä sijoillaan.


title: Koiviston paikallistie

text: Tien varrella on myös Venäläiskivi, iso siirtolohkare, johon on kiinnitetty muistolaatta Suomen sodan aikaisesta kahakasta.


title: Pikku-Ätämö

text: Pikku-Ätämö on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077).


title: Pikku-Ätämö

text: Pikku-Ätämön pinta-ala on 8,58 hehtaaria ja korkeus merenpinnasta 109,7 metriä. Muodoltaan järvi on lähes pyöreä. Järven suurin syvyys on noin 7 metriä. Se laskee pitkin nimetöntä suo-ojaa Ätämönuiton suon halki viereiseen Iso-Ätämöön, johon laskee Ätämönuiton suon kautta myös suon eteläreunaa koskettava laskujoeton pohjavesialueen harjujärvi Pikku-Valkee.


title: Pikku-Ätämö

text: Pikku-Ätämön valuma-alue, johon sisältyy myös sen yläpuolisen Pikku-Valkeen valuma-alue, on noin 158 hehtaaria. Järven lähivaluma-alue on noin 59 hehtaaria, johon sisältyy myös järven oma pinta-ala. Lähivaluma-alueen maaperä koostuu hiekkamoreenista, jossa paikoin on kalliopaljastumia, rahkasammalturpeesta Ätämöiden ja Pikku-Valkeen välisellä Ätämönuiton suolla sekä karkeasta hiekasta Iso- ja Pikku-Ätämön välisellä kannaksella. Ison- ja Pikku-Ätämön ja Pikku-Valkeen väliin jäävä Ätämönuiton suo on pääosin ojittamaton. Järven valuma-alueella ei ole viljelystä eikä vakinaista asutusta. Vapaa-ajanasutusta sen sijaan on rannoilla.


title: Pikku-Ätämö

text: Pikku-Ätämö, samoin kuin viereiset Iso-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku-Ätämö ja sen lähivaluma-alueen suot kuuluvat Natura-alueeseen kokonaan, ympäröivät kivennäismaat idässä ja kaakossa sen sijaan jäävät Naturan ulkopuolelle. Järven lähivaluma-alueen länsi- ja lounaispuoli on myös pohjavesialuetta.


title: Tuuli Menna

text: Tuuli Elina Menna (s. 8. kesäkuuta 1996 Helsinki) on suomalainen koripalloilija. Laiturina pelaava Menna on helsinkiläisen Wartti Basketin kasvatti.


title: Tuuli Menna

text: Hän kirjoitti ylioppilaaksi Mäkelänrinteen lukiosta keväällä 2015. Mäkelänrinteessä, kuten Pohjois-Haagan yläasteellakin, hän kuului Helsinki Basketball Academyn valmennusryhmään (2011-2015) ja osallistui kansainväliseen kilpailutoimintaan (EYBL – European Youth Basketball League).


title: Tuuli Menna

text: Menna on saavuttanut SM-kultaa nuorisosarjoissa: alle 18-vuotiaissa 2012 (Honka Akatemia) ja alle 16-vuotiaissa 2011 (Wartti-Basket). Henkilökohtaisia huomionosoituksia ovat olleet mm. kauden parhaan B-tyttöpelaajan arvo 2011 (Suomen Koripalloliitto), alle 16-vuotiaiden PM-kisojen arvokkaimman pelaajan palkinto 2012 sekä alle 16-vuotiaiden EM-kilpailujen B-divisioonan tähdistöjoukkuevalinta 2012. Hän pelasi vuosina 2012–2015 naisten SM-sarjaa/Naisten Korisliigaa ja oli mukana voittamassa SM-pronssia Hongalle vuonna 2013. Kaudella 2014-2015 hän kirjautti tilastomerkinnöikseen 11,6 pistettä, 9,3 levypalloa ja 0,3 syöttöä ottelua kohden. Kausina 2015–2016 ja 2016-2017 Menna pelasi yliopistokoripalloa Yhdysvalloissa Virginiassa Richmondin yliopiston joukkueessa ja siirtyi sen jälkeen nykyiseen joukkueeseensa Manhattan Collegeen New Yorkissa.


title: Tuuli Menna

text: Menna edusti Suomea täydet kaksi kautta sekä alle 16-vuotiaiden (2011-2012) että alle 18-vuotiaiden (2013-2014) nuorisomaajoukkueissa pelaten yhteensä 72 nuorisomaaottelua ja kuuluu naisten maajoukkueen kokoonpanoon.


title: Irja Maliniemi

text: Irja Linnea Julie Maliniemi, vuoteen 1932 "Lindström" (26. lokakuuta 1902 – 2. maaliskuuta 1967 Helsinki) oli suomalainen filosofian tohtori, lehtori ja kielten ja kirjallisuuden tutkija.


title: Irja Maliniemi

text: Maliniemen vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hän pääsi ylioppilaaksi 1919 ja valmistui filosofian kandidaatiksi ja maisteriksi 1923, filosofian lisensiaatiksi 1941 ja filosofian tohtoriksi 1950.


title: Irja Maliniemi

text: Maliniemi toimi Helsingin suomalaisen normaalilyseon saksan ja ranskan vanhempana lehtorina 1932–1945 ja yliopettajana 1945–1967. Hän oli myös saksan kielen opettajana Helsingin yliopistossa 1940–1967.


title: Irja Maliniemi

text: Irja Maliniemi oli naimisissa vuodesta 1932 Helsingin yliopiston kirkkohistorian professori Aarno Maliniemen kanssa. Irja Maliniemen sisar oli taidehistorian dosentti ja Ateneumin intendentti, professori Aune Lindström.


title: Pikku-Valkee

text: Pikku-Valkee (myös "Moron Valkee") on Karjaanjoen vesistöön kuuluva järvi Somerniemellä Somerolla. Sen pinta-ala on 15,9 hehtaaria, korkeus merenpinnasta 110,0 metriä ja rantaviiva 2,07 kilometriä. Järvi kuuluu Somerniemen Oinasjärveen laskevan Ropakonjoen valuma-alueeseen (23.077). Siellä se on osa Ropakonjoen sivuhaaran Koskueenojan valuma-aluetta, johon kuuluvat myös Ropakonjoen valuma-alueen kaksi muuta yli yhden hehtaarin laajuista järveä Iso-Ätämö ja Pikku-Ätämö.


title: Pikku-Valkee

text: Pikku-Valkee on tämän valuma-alueen järvistä ylimpänä sijaitseva laskujoeton harjujärvi, joka saa vetensä pohjavedestä ja kuuluu pohjavesialueeseen. Se on yhteydessä alapuolisiin Pikku- ja Isoon-Ätämöön vain ojittamattoman Ätämönuiton suon kautta.


title: Pikku-Valkee

text: Vesi järvessä on kirkasta ja hapanta. Kasvillisuudeltaan järvi kuuluu "Lobelia"-järvityyppiin, jossa kasvillisuuden valtalajina on tyypin nimilaji nuottaruoho. Lähinnä runsaimpia lajeja ovat ulpukka ja palpakot. Vuonna 2005 järven pinta oli alhaalla mutta järven kunto kasvillisuuden perusteella oli hyvä eikä muutoksia ollut tapahtunut verrattuna 50 vuotta aikaisempiin havaintoihin. Järvessä esiintyviä kaloja ovat ahven, hauki ja särki.


title: Pikku-Valkee

text: Pikku-Valkee, samoin kuin viereiset Iso-Ätämö ja Pikku-Ätämö sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku valkee kuuluu Natura-alueeseen kokonaan, mutta sen valuma-alueesta sisältyy Naturaan vain länsiosa. Järven itäranta ja valuma-alueen itäpuoli sen sijaan jää Naturan ulkopuolelle. Järven koko valuma-alue on pohjavesialuetta.


title: Pikku-Valkee

text: Lähimpiä muita järviä ovat Karjaanjoen vesistössä ja Ropakonjoen valuma-alueella pieni laskujoeton harjulampi Kalaton (myös "Herakkaan Kalaton") Oinasjärven kylässä Pikku-Valkeen eteläpuolella ja Uskelanjoen vesistöön kuuluva laskujoeton harjujärvi Iso-Valkee (myös "Mäyrämäen Valkee") Somerniemen Mäyrämäen kylässä Pikku-Valkeen länsipuolella. Lähelle Pikku-Valkeeta jää myös Uskelanjoen vesistöön kuuluva Herakkaanlähde lounaassa.


title: Jaguar Mark VII

text:
Jaguar Mark VII on vuosina 1950–1956 valmistettu iso neliovinen automalli.
Jaguaria kutsuttiin Suomessa loistohenkilövaunuksi ja sitä oli tuotu Suomeen 1954 alkuun mennessä parisen sataa autoyksilöä. Tuolloin Jaguar Mark VII maksoi Suomessa noin 1,25 miljoonaa markkaa. Maahantuoja oli Suomen Maanviljelijäin Kauppa Oy (S.M.K.) Tampereella.


title: Jaguar Mark VII

text: Jaguarin ajo-ominaisuudet ovat hyvät ja auto kulkee tasaisesti kuoppaisellakin tiellä. Huippunopeus on noin 165 km/h. Kulutus on maantiellä noin 15,5-17 l/100 km ja kaupunkiajossa 20 l/100 km. Kuusisylinterisen 3442 cm³ moottorin suurin teho on 119 kW /5200 r/min (160 hv, tehonormi ei tiedossa). Sylinterin iskunpituus on 106 mm ja halkaisija 83 mm.


title: Jaguar Mark VII

text: Sisustus on ylellinen. Kojelauta, ikkuna- ja kattolistat ovat jalopuuta ja istuimet nahkapäällysteiset. Etuistuimet ovat erilliset ja niitä pystyy liikuttamaan pituus- ja pystysuunnassa. Takaistuimella on käsituki keskellä sekä myös ovissa. Jaguarin korin heikkous on huono pölytiiviys.


title: Jaguar Mark VII

text:
Ohjauspyörää voi säätää pituussuunnassa. Mark VII käynnistetään käynnistinnappulasta. Vakiovarusteena on työkalusarja, joka on sijoitettu oviin.
Jaguarin ainutlaatuiset servojarrut aiheuttivat keskustelua Suomen automiesten keskuudessa, puolesta ja vastaan. Tekniikan Maailman koeajajan (J.S.) mielestä ne ovat ihannejarrut lisääntyneen jarrutustehon ja tasaisen toiminnan ansiosta.


title: Jaguar Mark VII

text: Jaguarissa on neljä vaihdetta. Yhdysvaltoihin viedyissä malleissa oli vakiovarusteena automaattivaihteisto.


title: Kyynel (kappale)

text: Kyynel on alternative rock -yhtye Maj Karman Kauniiden Kuvien yhtyeen kuudennelta studioalbumilta "Sodankylä". Se julkaistiin vuonna 2004 levymerkillä Megamania.


title: Mangojen aika

text: Mangojen aika on Hanna Hällstenin vuonna 2015 ilmestynyt esikoisromaani. Kirja on monitasoinen kuvaus elämän jatkuvuudesta ja sen kulkuun liittyvästä haikeudesta sekä ihmisten tekemistä valinnoista. Tarina kerrotaan Suomeen paremman elämän toivossa muuttavan afrikkalaisen Davidin ja hänen elämänsä naisten kautta.


title: Simon Neil

text: Simon Alexander Neil (s. 31. elokuuta 1979 Skotlanti) on skotlantilainen laulaja-lauluntekijä ja kitaristi.


title: Simon Neil

text: Hän on tunnettu työstään Biffy Clyrossa ja Marmaduke Dukessa.


title: Feyzi Ahsen Böre

text: Feyzi Ahsen Böre (25. elokuuta 1917 Tsarskoje Selo, Venäjän keisarikunta – 1975 Istanbul, Turkki) oli suomalainen jääkiekkoilija, joka voitti Tampereen Ilveksessä neljä SM-kultaa vuosina 1936–1945. Hän laati myös kaikkien aikojen ensimmäisen turkki–suomi-sanakirjan.


title: Feyzi Ahsen Böre

text: Feyzi Ahsen Bören isä oli Suomen suuriruhtinaskuntaan asettunut turkkilainen liikemies Zinetullah Ahsen Böre, joka asui Karjalan kannaksen Terijoella. Feyzi syntyi kuitenkin Pietarin lähistöllä sijaitsevassa Tsarskoje Selossa, joka oli hänen äitinsä Safiyen kotikaupunki. Suomen sisällissodan jälkeen Ahsen Bören perhe muutti Helsinkiin kesällä 1919 ja sieltä edelleen vuoden kuluttua Tampereelle, koska eivät saaneet pysyvää oleskelulupaa pääkaupunkiin. Vuonna 1928 Feyzi ja hänen nuorempi veljensä Murat aloittivat isänsä vaatimuksesta opiskelun maineikkaassa Galatasarayn lyseossa Istanbulissa. He eivät kuitenkaan hallinneet kunnolla turkin kieltä, vaan palasivat takaisin Suomeen jo ensimmäisen lukukauden jälkeen, aloittaen seuraavaksi opinnot Kangasalan lyseossa. Koulun rehtorina toimi tuolloin Zinetullah Ahsen Bören ystävä Juho Ahtinen-Karsikko, joka tunnettiin myös innokkaana orientalistina.


title: Feyzi Ahsen Böre

text: Vuonna 1931 veljekset siirtyivät Tampereen lyseoon, jonka voimistelunopettaja oli aikaisemmin samana vuonna Ilveksen perustanut entinen jalkapallon maajoukkuemaalivahti Niilo Tammisalo. Feyzi ja Murat innostuivat erityisesti jääkiekosta ja vuonna 1934 Feyzi nostettiin SM-sarjassa pelanneen Ilveksen edustusjoukkueeseen. Feyzi Ahsen Böre edusti seuraa kaikkiaan kahdeksan kauden ajan vuosina 1934–1945 ja saavutti sinä aikana neljän Suomen mestaruuden lisäksi myös yhden SM-hopean. Yhteensä hän pelasi Ilveksessä 38 ottelua tehopistein 5+1=6. Feyzi Ahsen Börea voidaan pitää myös SM-sarjan ensimmäisenä ulkomaalaispelaajana, koska hänellä ei isänsä tapaan ollut Suomen kansalaisuutta. Murat pelasi myös Ilveksessä SM-sarjaa, veljessarjan nuorimmat Zeyd (s. 1920) ja Vasif (s. 1924) puolestaan pelasivat myöhemmin jääkiekkoa Tampereen Tapparan edeltäjän Tammerfors Bollklubbin riveissä.


title: Feyzi Ahsen Böre

text: Feyzi avioitui suomalaisen naisen kanssa vuonna 1942, mutta Zinetullah ei kuitenkaan hyväksynyt avioliittoa, vaan teki Feyzin perinnöttömäksi. Hän muutti myöhemmin kirjakauppiaaksi Istanbuliin, jossa vietti loppuelämänsä. Vuonna 1972 julkaistiin Feyzi Ahsen Bören laatima turkki–suomi-sanakirja.


title: RN Partenope (1889)

text: RN Partenope () oli Italian kuninkaallisen laivaston vuonna 1889 vesillelaskettu Partenope-luokan torpedoristeilijä.


title: RN Partenope (1889)

text: Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 8. kesäkuuta 1888. Alus laskettiin vesille 23. joulukuuta 1889 ja se otettiin palvelukseen 11. syyskuuta 1890.


title: RN Partenope (1889)

text: Aluksen kattilat vaihdettiin vuosina 1906-1908, jolloin se muutettiin 20 miinaa kuljettavaksi miinalaivaksi. Muutostöiden aikana aluksen aseistusta supistettiin kahteen kolmen tuuman, neljään 47 millimetrin ja kahteen 37 millimetrin tykkiin. Öljykäyttöisen aluksen koneisto tuotti 2 481 ihp:tä, jolla se saavutti 17,05 solmun nopeuden. Sukellusvene "SM UC-67" upotti aluksen 23. maaliskuuta 1918 tykistötaistelun jälkeen Tunisian rannikolla.